

**Ekonomikas ministrijas**

**2018.gada publiskais pārskats**

**Rīga – 2019**

**Saturs**

[1. Saīsinājumi 4](file:///\\FLS5\Strategiskas%20planosanas%20un%20resursu%20vadibas%20departaments\Strategijas%20nodala\SP\Publiskie%20pārskati\2019\Zinojums\20190826_EM_PP_par_2018.docx#_Toc17793277)

[2. Pamatinformācija 5](file:///\\FLS5\Strategiskas%20planosanas%20un%20resursu%20vadibas%20departaments\Strategijas%20nodala\SP\Publiskie%20pārskati\2019\Zinojums\20190826_EM_PP_par_2018.docx#_Toc17793278)

[3. Ministrijas 2018.gadā īstenoti darbības virzieni 6](file:///\\FLS5\Strategiskas%20planosanas%20un%20resursu%20vadibas%20departaments\Strategijas%20nodala\SP\Publiskie%20pārskati\2019\Zinojums\20190826_EM_PP_par_2018.docx#_Toc17793279)

[3.1. Darbības virziens: Produktivitātes paaugstināšana 6](#_Toc17793280)

[3.2. Darbības virziens: Eksporta veicināšana 6](#_Toc17793281)

[3.3. Darbības virziens: Investīciju veicināšana un piesaiste 7](#_Toc17793282)

[3.4. Darbības virziens: Cilvēkkapitāla attīstība 7](#_Toc17793283)

[3.5. Darbības virziens: Inovācijas veicināšana 8](#_Toc17793284)

[3.6. Darbības virziens: Uzņēmējdarbības veicināšana (t.sk. uzņēmējdarbības vides uzlabošana) un infrastruktūras attīstība 8](#_Toc17793285)

[4 Ministrijas prioritāro uzdevumu izpilde 9](file:///\\FLS5\Strategiskas%20planosanas%20un%20resursu%20vadibas%20departaments\Strategijas%20nodala\SP\Publiskie%20pārskati\2019\Zinojums\20190826_EM_PP_par_2018.docx#_Toc17793286)

[4.1. Energoresursu cenu konkurētspējas nodrošināšana obligātās iepirkuma komponentes sistēmas pilnveide 9](#_Toc17793287)

[4.2. Enerģijas tirgus un infrastruktūras attīstība, reģionāla dabasgāzes tirgus izveide 10](#_Toc17793288)

[4.3. Valsts pētījumu programmas īstenošana inovācijas attīstībai enerģētikā 11](#_Toc17793289)

[4.4. Efektīva būvniecības procesa nodrošināšana 11](#_Toc17793290)

[4.5. Ārvalstu investīciju projektu piesaiste 12](#_Toc17793291)

[4.6. Uz klientu orientētā valsts pārvalde un “Konsultē vispirms” principa īstenošana 14](#_Toc17793292)

[4.7. ES fondu programmu īstenošana inovācijas veicināšanai un kapacitātes stiprināšanai 15](#_Toc17793293)

[4.8. Jaunuzņēmumu ekosistēmas attīstība un valsts atbalsta saņēmēju loka paplašināšana 17](#_Toc17793294)

[4.9. Uzņēmējdarbības vides pilnveidošana 18](#_Toc17793295)

[4.10. Tūrisma attīstība un tā eksportspējas veicināšana 18](#_Toc17793296)

[4.11. Eksporta mērķa tirgu attīstība, ieskaitot tālos tirgus 19](#_Toc17793297)

[4.12. Darba tirgus analīze, pieaugušo izglītības un pārkvalifikācijas sistēmas attīstība 20](#_Toc17793298)

[4.13. Viedas imigrācijas risinājumu īstenošana augsti kvalificēta darbaspēka piesaistei no ārvalstīm un darbaspēka mobilitātes risinājumu attīstība 21](#_Toc17793299)

[4.14. Jauna tiesiskā regulējuma izveide īres tirgus attīstībai 22](#_Toc17793300)

[4.15. Atbalsta instrumentu attīstība mājokļa pieejamības veicināšanai 22](#_Toc17793301)

[5. EM izmantojamie resursi 24](file:///\\FLS5\Strategiskas%20planosanas%20un%20resursu%20vadibas%20departaments\Strategijas%20nodala\SP\Publiskie%20pārskati\2019\Zinojums\20190826_EM_PP_par_2018.docx#_Toc17793302)

[5.1. Finanšu resursu izlietojums 24](#_Toc17793303)

[5.2. Personāla raksturojums 26](#_Toc17793306)

[5.3. IT nodrošinājums 26](#_Toc17793307)

[5.4. Pārskats par EM vadības un darbības uzlabošanas sistēmām 26](#_Toc17793308)

[6. EM lielie pētījumi 27](file:///\\FLS5\Strategiskas%20planosanas%20un%20resursu%20vadibas%20departaments\Strategijas%20nodala\SP\Publiskie%20pārskati\2019\Zinojums\20190826_EM_PP_par_2018.docx#_Toc17793309)

[7. EM sniedzamo pakalpojumu pilnveidošana un efektivitāte 30](file:///\\FLS5\Strategiskas%20planosanas%20un%20resursu%20vadibas%20departaments\Strategijas%20nodala\SP\Publiskie%20pārskati\2019\Zinojums\20190826_EM_PP_par_2018.docx#_Toc17793310)

[8. Komunikācija ar sabiedrību 32](file:///\\FLS5\Strategiskas%20planosanas%20un%20resursu%20vadibas%20departaments\Strategijas%20nodala\SP\Publiskie%20pārskati\2019\Zinojums\20190826_EM_PP_par_2018.docx#_Toc17793312)

[9. 2019.gadā plānotie pasākumi 33](file:///\\FLS5\Strategiskas%20planosanas%20un%20resursu%20vadibas%20departaments\Strategijas%20nodala\SP\Publiskie%20pārskati\2019\Zinojums\20190826_EM_PP_par_2018.docx#_Toc17793313)

[1. Pielikums. EM plānošanas dokumentu saraksts 1](#_Toc17793314)

[2. Pielikums. EM darbības virziena “Produktivitātes paaugstināšana” rezultatīvo rādītāju dinamika 4](#_Toc17793315)

[3. Pielikums. EM darbības virziena “Eksporta veicināšana” rezultatīvo rādītāju dinamika 5](#_Toc17793316)

[4. Pielikums. EM darbības virziena “Investīciju veicināšana un piesaiste” rezultatīvo rādītāju dinamika 6](#_Toc17793317)

[5. Pielikums. EM darbības virziena “Cilvēkkapitāla attīstība” rezultatīvo rādītāju dinamika 7](#_Toc17793318)

[6. Pielikums. EM darbības virziena “Inovācijas veicināšana” rezultatīvo rādītāju dinamika 8](#_Toc17793319)

[7. Pielikums. EM darbības virziena “Uzņēmējdarbības veicināšana” rezultatīvo rādītāju dinamika… 9](#_Toc17793320)

[8. Pielikums. EM īstenojamo ES fondu pasākumu saraksts plānošanas periodā no 2014. līdz 2020.gadam 10](#_Toc17793321)

[9. Pielikums. EM pakalpojumu uzskaites rādītāji par 2018.gadu 11](#_Toc17793322)

# Saīsinājumi

AER – atjaunojamie energoresursi

ALTUM – Attīstības finanšu institūcija Altum

ĀM – Ārlietu ministrija

ĀTI – Ārvalstu tiešās investīcijas

AS – akciju sabiedrība

CSP – Centrālā statistikas pārvalde

BIS – Būvniecības informācijas sistēma

BVKB – Būvniecības valsts kontroles birojs

DATAPS – Darba tirgus apsteidzošo pārkārtojumu sistēma

EEZ – Eiropas Ekonomiskas zona

EK – Eiropas Komisija

EM – Ekonomikas ministrija

ERAF – Eiropas Reģionālās attīstības fonds

ES – Eiropas Savienība

ESF – Eiropas Sociālais fonds

FM – Finanšu ministrija

IKP – Iekšzemes kopprodukts

IKT – Informācijas un komunikācijas tehnoloģijas

IZM – Izglītības un zinātnes ministrija

KP – Konkurences padome

LATAK – Latvijas Nacionālais akreditācijas birojs

LDDK – Latvijas Darba devēju konfederācija

LIAA – Latvijas Investīciju un attīstības aģentūra

LNMC – Latvijas Nacionālais metroloģijas centrs

LM – Labklājības ministrija

LTRK – Latvijas Tirdzniecības un rūpniecības kamera

NVO – Nevalstiskās organizācijas

MK – Ministru kabinets

MWh – Megavatu stundas

MVU – mazie un vidējie uzņēmumi

OECD – Ekonomiskās sadarbības un attīstības organizācija

OIK – obligātā iepirkuma komponente

PA – Privatizācijas aģentūra

P&A – Pētniecība un attīstība

PKC – Pārresoru koordinācijas centrs

PSO – Pārvades sistēmas operators

PTAC – Patērētāju tiesību aizsardzības centrs

SM – Satiksmes ministrija

SIA – sabiedrība ar ierobežotu atbildību

SPRK – Sabiedrisko pakalpojumu regulēšanas komisija

STEM – zinātne, tehnoloģijas, inženierzinātnes un matemātika (*angl.*: science, technology, engineering, and mathematics - STEM)

SVK – Starpvaldību komisija

VARAM – Vides aizsardzības un reģionālās attīstības ministrija

VAS – Valsts administrācijas skola

VID – Valsts ieņēmumu dienests

ZM – Zemkopības ministrija

**Ekonomikas ministrija (EM)** ir vadošā valsts pārvaldes iestāde ekonomiskās politikas jomā, kas izveidota 1990.gada 1.martā. Tā darbojas saskaņā ar Valsts pārvaldes iekārtas likumu un pamatojoties uz Ministru kabineta 2010.gada 23.marta noteikumiem Nr.271 [*Ekonomikas ministrijas nolikums*](https://likumi.lv/doc.php?id=207119). Atbilstoši nolikumam, EM funkcijas ir izstrādāt ekonomikas politiku, organizēt un koordinēt ekonomikas politikas īstenošanu, nodrošināt starptautisko ekonomisko sadarbību un veikt citas ārējos normatīvajos aktos noteiktās funkcijas.

# Pamatinformācija

Lai nodrošinātu minēto funkciju izpildi, EM izstrādā un īsteno tautsaimniecības struktūrpolitiku, rūpniecības politiku, enerģētikas politiku, ārējo ekonomisko politiku, iekšējā tirgus politiku (precēm un pakalpojumiem), komercdarbības attīstības politiku, konkurētspējas un tehnoloģiju attīstības politiku, patērētāju tiesību aizsardzības politiku, būvniecības un mājokļu politiku un citu politiku normatīvajos aktos noteiktajās jomās. Plānošanas dokumentu kopa, kas nosaka ekonomikas politikas īstenošanu ir attēlota [1.pielikumā](#_Pielikums._EM_plānošanas).

Valsts politiku un normatīvo aktu prasības deleģētajās kompetences jomās 2018.gadā īstenoja EM padotībā esošās **valsts pārvaldes iestādes**:

* [Latvijas Investīciju un attīstības aģentūra](http://www.liaa.gov.lv/)(LIAA);
* [**Centrālā statistikas pārvalde**](http://www.csb.gov.lv/) (CSP);
* [Konkurences padome](http://www.kp.gov.lv/) (KP);
* [Patērētāju tiesību aizsardzības centrs](http://www.ptac.gov.lv/) (PTAC);
* [Būvniecības valsts kontroles birojs](http://bvkb.gov.lv/) (BVKB);
* [**Valsts aģentūra “Latvijas Nacionālais akreditācijas birojs”**](http://www.latak.gov.lv/) (LATAK), kas kopš 2018.gada 1.marta tika pārveidota no SIA “Latvijas nacionālais akreditācijas birojs”.

Ministrijas padotībā esošo iestāžu publiskie pārskati atrodami iestāžu mājaslapās.

Pārskata periodā EM bija valsts kapitāla daļu turētāja šādās **kapitālsabiedrībās**:

* AS [**“Publisko aktīvu pārvaldītājs Possessor (Privatizācijas aģentūra)”**](https://www.possessor.gov.lv/) (PA[[1]](#footnote-2)) (100%);
* AS [**“Latvenergo**](http://www.latvenergo.lv/)” (100%);
* SIA [“Latvijas standarts”](https://www.lvs.lv/) (100%);
* SIA [**“Latvijas Nacionālais metroloģijas centrs”**](http://www.lnmc.lv/) (LNMC) (100%);
* AS [“Attīstības finanšu institūcija Altum”](http://www.altum.lv/) (ALTUM) (30%);
* AS [“Rīgas Siltums”](http://www.rs.lv/) (48,995%);
* AS [“Latvijas Gāze”](http://www.lg.lv/) (0,00021%);
* AS “Conexus Baltic Grid” (līdz 2018.gada 6.jūnijam), kas saskaņā ar MK 2018.gada 6.jūnija rīkojumu Nr.243 [*“Par akciju sabiedrības “Conexus Baltic Grid” valsts akciju turētāja maiņu*](https://likumi.lv/ta/id/299484-par-akciju-sabiedribas-conexus-baltic-grid-valsts-akciju-turetaja-mainu)*”* nodota FM turējumā.

2017.gadā tika izstrādāta un apstiprināta jauna [*Ekonomikas ministrijas darbības stratēģija 2017.-2019.gadam*](https://www.em.gov.lv/files/attachments/2017-11-28_12_58_42_EM%20STRATEGIJA.pdf), kurā kopsavilkts skatījums uz nepieciešamo attīstību visās EM kompetences jomās. Stratēģijā bija nosprausts **EM galvenais virsmērķis plānošanas ciklam līdz 2019.gadam** – veicināt līdzsvarotas un konkurētspējīgas tautsaimniecības attīstību, izstrādājot ekonomisko politiku, organizējot un koordinējot tās īstenošanu, nodrošinot Latvijas valsts interešu pārstāvību, kā arī attīstot un pilnveidojot dialogu ar uzņēmējus un sabiedrību pārstāvošajām nevalstiskajām organizācijām. Latvijas tautsaimniecībai vidējā termiņā būtu jāpanāk sabalansētu izaugsmi 5% gadā.

# Ministrijas 2018.gadā īstenoti darbības virzieni

Virsmērķa sasniegšanai noteiktas arī darbības, kas veido pamatu turpmākai Latvijas tautsaimniecības izaugsmes paātrināšanai, konkurētspējas stiprināšanai un līdzsvarotai attīstībai, kas būtu balstīta uz inovatīviem risinājumiem un cilvēkkapitāla attīstību un plašāku iesaisti. Nepieciešamās darbības veido sešu pamatvirzienu kopu, kurā visi virzieni ir savstarpēji saistīti un papildina viens otru, veicinot gan katra atsevišķa virziena turpmāko attīstību, gan virsmērķa sasniegšanu.

|  |  |
| --- | --- |
| Darbības virziens: Produktivitātes paaugstināšana | |
| **1.attēls.** Produktivitāte faktiskajās cenās tautsaimniecībā, % no ES-28 vidējā rādītāja  *Avots: Eurostat datu bāze, CSP dati, EM aprēķini* | Latvijas ilgtspējīgas izaugsmes galvenais priekšnosacījums ir produktivitātes paaugstināšana. Tāpēc EM darbības virziena **“Produktivitātes paaugstināšana”** stratēģiskais mērķis bija līdz 2019.gadam Latvijas produktivitātes līmenim sasniegt vismaz pusi no ES vidēja rādītāja.  2018.gadā Latvijas tautsaimniecības produktivitātes līmenis paaugstinājās par 2,6 procentu punktiem salīdzinājumā ar iepriekšējo gadu un sasniedza 49 % no ES līmeņa (skat. 1.attēlu). Lielākā pozitīvā ietekme nozaru griezumā produktivitātes kopējā izaugsmē 2018.gadā bija informācijas un komunikācijas pakalpojumiem un valsts pārvaldei, bet lielākā negatīva ietekme – tirdzniecības nozarei, izmitināšanas un ēdināšanas pakalpojumiem.  Produktivitātes paaugstināšanas darbības virziena attīstību raksturojošo rādītāju dinamika un skaitliskais progress atspoguļots [2.pielikumā](#_EM_darbības_virziena). |
|  |
| Darbības virziens: Eksporta veicināšana | |
| **2.attēls.** Preču un pakalpojumu eksports, % IKP  *Avots: CSP datu bāze* | Latvijas ekonomikas izaugsme vidējā termiņā ir būtiski atkarīga no eksporta ienesīguma pieauguma. Tas ir saistīts ar ģeogrāfisku eksporta iespēju paplašināšanos, spēju saglabāt savas tirgus daļas un iekļauties starptautiskās vērtību ķēdēs, kā arī spēju piedāvāt produkciju ar augstāku pievienoto vērtību. Tāpēc EM darbības virziena **“Eksporta veicināšana”** ietvaros stratēģiskais mērķis nosaka līdz 2019.gadam Latvijas preču un pakalpojumu eksporta ieguldījuma daļā sasniegt 62% no IKP. Salīdzinājumā ar iepriekšējo gadu 2018. gadā eksporta daļa samazinājās par 2,2 procentu punktiem, veidojot 58,9 % no IKP (skat. 2.attēlu). Tas skaidrojams ar iekšzemes patēriņa un būvniecības straujo izaugsmi, audzējot IKP straujāk nekā eksporta pieaugums. Eksporta veicināšanas virziena attīstību raksturojošo rādītāju dinamika un skaitliskais progress atspoguļots [3.pielikumā](#_Pielikums._EM_darbības). |
|  |
| Darbības virziens: Investīciju veicināšana un piesaiste | |
| **3.attēls.** Bruto pamatkapitāla veidošana  (2004.gads=100)  *Avots: CSP datu bāze* | Tik mazā valstī kā Latvija nereti investīciju apjoms raksturojās ar nozīmīgām svārstībām atkarībā no atsevišķu lielo uzņēmumu veiktajām vai neveiktajām investīcijām, kā arī ES fondu finanšu perioda cikliskuma. EM darbības virziena **“****Investīciju veicināšana un piesaiste”** stratēģiskais mērķis bija periodā no 2017.gada līdz 2019.gadam investīciju vidējo gada pieaugumu pacelt līdz 7,5% līmenim. Kopš 2017.gada investīcijas (bruto pamatkapitāla veidošana) Latvijas tautsaimniecībā strauji pieaugusi – vidēji gadā par 14,7%. Salīdzinot ar iepriekšējo gadu, investīcijas Latvijas tautsaimniecībā 2018.gadā pieauga par 16,4% un veidoja 25,6% no IKP salīdzināmās cenās. Investīciju veicināšanas un piesaistes virziena attīstības raksturojošo rādītāju dinamika un skaitliskais progress atspoguļots [4.pielikumā](#_Pielikums._EM_darbības_1). |
|  |
| Darbības virziens: Cilvēkkapitāla attīstība | |
| **4.attēls.** Iedzīvotāju iesaistīšanās līmenis mūžizglītībā, % no iedzīvotājiem vecumā no 25 līdz 64 gadiem  *Avots: Eurostat datu bāze (Adult participation in learning)* | Viens no būtiskākajiem tautsaimniecības izaugsmi ierobežojošiem faktoriem nākamajos gados Latvijai būs darbaspēka iztrūkums, īpaši apstrādes rūpniecībā un IKT nozarē. Toties izmaiņas formālā izglītībā atstāj relatīvi mazu ietekmi uz problēmas risinājumu vidējos termiņos. Tāpēc profesionālās kvalifikācijas uzlabošanai un darba tirgus disproporciju mazināšanai nozīmīga loma ir efektīvai pieaugušo apmācību tālākizglītības sistēmai.  EM darbības virziena **“Cilvēkkapitāla attīstība”** stratēģiskais mērķis bija līdz 2019.gadam palielināt Latvijas iedzīvotāju vecumā no 25 līdz 64 gadiem iesaistīšanās līmeni mūžizglītībā līdz 12%. 2018.gadā šīs līmenis samazinājās līdz 6,7%, salīdzinājumā ar iepriekšējā gada rādītāju ̶ 7,5% (skat. 4.attēlu). |
| Var norādīt uz vairākiem kavējošiem faktoriem, kas ietekmēja pieaugušo tālākizglītības sistēmas darbību 2018.gadā: vājš valsts atbalsts potenciālo apmācāmo stimulēšanai iesaistīties apmācības kursos, tai skaitā reģionālās mobilitātes atbalsts ̶ “dzīvesvieta ̶ mācību iestāde – darbs”. Turklāt no darba devēja puses bieži nav skaidrs izglītības piedāvājums (Ko piedāvā? Kāpēc? Kādā kvalitātē?), vai arī piedāvājums nav atbilstošs darba devēja prasībām (laika, vietas, ilguma nosacījumiem). Savukārt no izglītības iestādes puses bieži nav izpratnes par precīzo pieprasījumu un motivējošiem stimuliem izglītības iestāžu aktīvai dalībai mācību tirgū (neskaidri administrēšanas un finansēšanas mehānismi).  Cilvēkkapitāla attīstības virziena raksturojošo rādītāju dinamika un skaitliskais progress atspoguļots [5.pielikumā](#_Pielikums._EM_darbības_2). | |
| Darbības virziens: Inovācijas veicināšana | |
| **5.attēls.** Latvijas sniegums Eiropas inovāciju progresa ziņojumā, % no ES-28 vidējā snieguma 2010.gadā  *Avots: EK, European Innovation scoreboard 2018* | Lai arī Latvija ir iekļauta Eiropas “vidējo inovatoru” valstu grupā, tomēr vājās vietas Latvijas inovāciju sistēmā ir saistītas ar nepietiekamu izcilo zinātnisko publikāciju skaitu, uzņēmumu zemiem izdevumiem P&A, privātā sektora investīciju trūkumu tehnoloģiskajai attīstībai, kā arī nepietiekamo uzņēmumu sadarbību ar zinātnes sektoru. Tāpēc EM darbības virziena **“Inovācijas veicināšana”** stratēģiskais mērķis bija līdz 2019.gadam nodrošināt inovācijas sistēmas efektīvu funkcionēšanu, lai attīstītu zināšanu pārneses vidi un stiprinātu uzņēmumu inovācijas kapacitāti. 2018.gadā Eiropas inovācijas progresa reitings Latvijai paaugstinājās līdz 59,8% pret 2010.gadā ES vidējo (skat. 5.attēlu). Turklāt inovācijas attīstībai draudzīga vide, kā arī finanses un atbalsts ir spēcīgākās Latvijas inovācijas vērtēšanas dimensijas. Pārskata periodā ES fondu ietvaros īstenotas vairākas aktivitātes, kas veicināja zināšu un tehnoloģiju pārneses procesu attīstību, sekmēja uzņēmumu un pētniecības sektora sadarbību, ražošanas procesu modernizāciju un efektivitāti, uzņēmumu darbinieku kvalifikācijas celšanu, kā arī sabiedrības motivēšanu iesaistīties uzņēmējdarbības un inovācijas aktivitātēs. Inovācijas veicināšanas virziena raksturojošo rādītāju dinamika un skaitliskais progress atspoguļots [6.pielikumā](#_Pielikums._EM_darbības_3). |
| Darbības virziens: Uzņēmējdarbības veicināšana (t.sk. uzņēmējdarbības vides uzlabošana) un infrastruktūras attīstība | |
| |  | | --- | | **1. tabula.** Latvijas vieta DB indeksā | | |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | Valsts | DB 2017 (no 190) | DB 2018 (no 190) | DB 2019 (no 190) |  |  |  | DB 2016 (no 189) | DB 2017 (no 190) | | | Latvija | 14 | 19 | 19 |  |  |  | 22 | 14 |   *Avots: International Bank for Reconstruction and Development / The World Bank, Doing Business 2017: Equal Opportunity for All; Doing Business 2018: Reforming to Create Jobs; Doing Business 2019: Training for Reform*  *\* indeksa nosaukumā gada skaitlis ir par vienu lielāks nekā tā publicēšanas gada skaitlis* | | Viens no priekšnosacījumiem investīciju piesaistei, produktivitātes un konkurētspējas paaugstināšanai, un ekonomiskās izaugsmes veicināšanai ir stabila, investoriem un komersantiem labvēlīga uzņēmējdarbības vide. Tāpēc EM darbības virziena **“Uzņēmējdarbības veicināšana”** stratēģiskais mērķis bija nodrošināt pievilcīgas uzņēmējdarbības vides radīšanu, kas balstīta uz likumdošanas procesa caurskatāmību, uzņēmumu darbību neapgrūtinošu tiesisko normu ievērošanu, kā arī ērti lietojamu un uz tirgus vajadzībām orientētu valsts pārvaldes pakalpojumu sniegšanu.  Uz Pasaules Bankas *Doing Business* un Pasaules ekonomikas foruma ziņojuma *Globālās konkurētspējas indekss* pētījumu analīzes bāzes kopš 1999.gada katru gadu tiek sagatavots [*Uzņēmējdarbības vides pilnveidošanas pasākumu plāns*](https://likumi.lv/doc.php?id=289463&version_date=17.03.2017). Plāna īstenošanas rezultātā *Doing Business* 2019 reitingā 190 valstu konkurencē Latvija ierindota 19.vietā (skat. 1.tabulu).  Jaunais Uzņēmējdarbības vides pilnveidošanas pasākumu plāns izstrādāts periodam no 2019. līdz 2022.gadam, mainot pasākumu fokusu un vairāk pievērošoties uzņēmējdarbības vidē identificētiem izaicinājumiem. Uzņēmējdarbības veicināšanas virziena raksturojošo rādītāju dinamika un skaitliskais progress atspoguļots [7.pielikumā](#_Pielikums._EM_darbības_4). |

# Ministrijas prioritāro uzdevumu izpilde

Atbilstoši Ekonomikas ministrijas darbības stratēģijā 2017.-2019.gadam noteiktiem darbības virzieniem EM 2018.gadā paredzēja izpildīt 15 prioritārus uzdevumus, kuru īstenošana veidoja ministrijas darbības lielāko īpatsvaru pārskata periodā.

|  |
| --- |
| Energoresursu cenu konkurētspējas nodrošināšana obligātās iepirkuma komponentes sistēmas pilnveide |

Latvijā valsts atbalsts elektroenerģijas iegūšanai izmantojot AER tiek sniegts obligātā elektroenerģijas iepirkuma veidā vai kā maksājums par stacijā uzstādīto elektrisko jaudu. Ar 2018.gada 1.janvāri izmaksas, kas rodas no jaudas maksājumiem koģenerācijas elektrostacijām, tiek attiecinātas uz galalietotājiem proporcionāli to sistēmas pieslēguma parametriem, savukārt izmaksas par elektroenerģijas obligātā iepirkuma ietvaros iepirkto elektroenerģiju tiek sadalītas proporcionāli elektroenerģijas galapatēriņam. EM pastāvīgi pārskata un meklē risinājumus esošā atbalsta mehānisma uzlabošanai un tās politika ir bijusi virzīta uz OIK elektroenerģijas galalietotājiem samazināšanu. Laika posmā no 2014.gada līdz 2017.gadam OIK tika saglabāta 26,79 EUR/MWh apmērā, savukārt ar 2018.gada 1.jūliju **OIK ir samazināta līdz 22,68 EUR/MWh**, tādējādi, salīdzinot ar 2017.gada jūliju, samazinot OIK izmaksas par 18%.

Lai pilnveidotu atbalstu elektroenerģijas ražotājiem un samazinātu OIK negatīvo ietekmi, MK izveidoja augsta līmeņa darba grupu elektroenerģijas obligātā iepirkuma maksājumu sistēmas atcelšanai. Ņemot vērā šīs darba grupas rezultātus, EM sagatavoja konceptuālo ziņojumu [*Kompleksi pasākumi OIK atcelšanai un elektroenerģijas tirgus attīstībai*](http://tap.mk.gov.lv/mk/tap/?pid=40467558), kas pamatā tika atbalstīts MK komitejas 2019.gada 7.janvāra sēdē. EM uzdevums bija piedāvāt risinājumus, kas vidējā termiņā sabalansētu sabiedrības un dažādu tautsaimniecības sektoru intereses un ļautu sasniegt enerģētikas politikas mērķus:

* samazināt elektroenerģijas gala cenu patērētājiem;
* nodrošināt elektroenerģijas sistēmas stabilitāti;
* sasniegt atjaunojamo energoresursu izmantošanas mērķus.

Līdztekus tam, lai stiprinātu nosacījumus attiecībā uz sabiedrības līdzekļu efektīvu izlietošanu un negodprātīga valsts atbalsta izmantošanas ierobežošanu, 2018.gadā Saeimā tika iesniegti priekšlikumi grozījumiem Elektroenerģijas tirgus likumā. Diskusijas par grozījumu saturu, kā arī tālākām izmaiņām normatīvajos aktos turpinās 2019.gadā.

**Nacionālā Enerģētikas un klimata plāna projekta izstrāde**. Pārskata periodā daudz darba tika veltīts jaunam ES līmeņa dokumentam [*Eiropas Parlamenta un Padomes regulai (ES) 2018/1999 par enerģētikas savienības un rīcības klimata politikas jomā pārvaldību*](https://eur-lex.europa.eu/legal-content/LV/TXT/?uri=CELEX:32018R1999), (pieņemta 2018.gada 11.decembrī), jo tas aptver visas Enerģētikas savienības dimensijas ̶ enerģētisko drošību, enerģijas tirgu, energoefektivitāti, dekarbonizāciju, pētniecību, inovācijas un konkurētspēju. Enerģētikas savienības pārvaldības regulā ir iekļauti nosacījumi dalībvalstu Enerģētikas un klimata plānu izveidei. Visām ES dalībvalstīm ir jāievēro obligātas prasības plāna saturam (iekļaujamie elementi), plāna izstrādes un aktualizēšanas termiņi, kā arī vienotas progresa ziņošanas prasības. Enerģētikas savienības pārvaldības regula nosaka pienākumu katrai ES dalībvalstij, t.sk. arī Latvijai, izstrādāt integrētu politikas plānošanas dokumentu ̶ Nacionālo enerģētikas un klimata plānu 2021.- 2030.gadam. Tajā jānosaka enerģētikas un klimata pārmaiņu mazināšanas mērķi: siltumnīcefekta gāzu emisiju samazinājums un CO2 piesaistes palielinājums, AER īpatsvara palielinājums, energoefektivitātes uzlabošana, enerģētiskā drošība, enerģijas tirgu infrastruktūras uzturēšana un uzlabošana, kā arī inovāciju, pētniecības un konkurētspējas uzlabošana. Plānā jānosaka rīcības virzienus (rīcībpolitikas) un pasākumus šo mērķu sasniegšanai.

Ņemot vērā ES Transporta, telekomunikāciju un enerģētikas padomes 2015.gada 26.novembra secinājumus [*“Enerģētikas Savienības pārvaldības sistēma”*](http://data.consilium.europa.eu/doc/document/ST-14459-2015-INIT/lv/pdf)un jau 2016.gada 30.novembrī publicēto priekšlikumu Eiropas Parlamenta un Padomes regulai par enerģētikas savienības un rīcības klimata politikas jomā pārvaldību, lai izstrādātu attiecīgo dokumentu, saskaņā MK 2018.gada 26.jūnija sēdē pieņemto lēmumu, apstiprinot [*informatīvo ziņojumu par Nacionālā enerģētikas un klimata plāna izstrādi*](http://tap.mk.gov.lv/mk/tap/?pid=40458759), tika noteikts plāna izstrādes grafiks, iesaistītās institūcijas un veicamie darbi. Pārskata periodā EM sadarbībā ar ĀM, FM, IZM, LM, PKC, SM, VARAM un ZM (kuras atbilstoši kompetencei sniedza atbalstu un saturisku ieguldījumu plāna izstrādē) izstrādāja [*Nacionālo Enerģētikas un klimata plāna projektu 2021.-2030.gadam*](https://em.gov.lv/lv/nozares_politika/nacionalais_energetikas_un_klimata_plans/), nosakot nacionālos enerģētikas un klimata mērķus, politikas pasākumus to sasniegšanai, kā arī visu minēto mērķu ietekmi un mijiedarbību. 2018.gada laikā notikušās sabiedriskās apspriešanas gaitā tika apspriestas vairākas versijas un no sadarbības partneriem saņemtais [*sabiedrības viedoklis*](https://www.em.gov.lv/files/attachments/NEKP2021-2030_SabiedribasViedokli_050619.docx) iestrādāts plāna projektā. Pēc konsultācijām ar sabiedrību un saskaņā ar MK 2018.gada 18.decembra sēdes lēmumu (protokols Nr.60, 96.§) plāna projekts 2018.gada 27.decembrī tika iesniegts EK izvērtēšanai un rekomendāciju sniegšanai.

2019.gadā turpināsies darbs pie plāna projekta pilnveidošanas, īpaši attiecībā uz plāna kopējo vīziju un šīs vīzijas sasniegšanai nepieciešamajiem rīcības virzieniem. EK līdz 2019.gada 30.jūnijam ir jāizvērtē visi ES dalībvalstu plānu projekti un jāsniedz savas rekomendācijas to pilnveidošanai. Tas īpaši attiecas uz dalībvalstu piedāvātajiem AER izmantošanas veicināšanas un energoefektivitātes uzlabošanas mērķiem, kā arī uz visiem piedāvātajiem mērķu sasniegšanas pasākumiem. Saskaņā ar minēto regulu plāna gala versija ir jāiesniedz EK līdz 2019.gada 31.decembrim, līdz ar to plāna gala versija ir jāapstiprina valdībā līdz 2019.gada beigām.

|  |
| --- |
| Enerģijas tirgus un infrastruktūras attīstība, reģionāla dabasgāzes tirgus izveide |

Enerģētikas sektorā 2018.gadā ir notikusi dažādu nozīmīgu procesu attīstība gan nacionālā, gan reģionālā līmenī. Lai uzlabotu elektroenerģijas tirgus darbību, EM iesniedza Saeimā virkni grozījumu Elektroenerģijas tirgus likumā. Būtiskākie grozījumi paredzēja, ka aizsargātā lietotāja tirdzniecības pakalpojumu (kas faktiski ir samazināts maksājums rēķinam par elektroenerģiju trūcīgām maznodrošinātām ģimenēm (personām), daudzbērnu ģimenēm, personām ar I invaliditātes grupu un ģimenēm ar bērniem ar invaliditāti) var sniegt jebkurš tirgotājs, atšķirībā no pašreizējās situācijas, kad šo pakalpojumu sniedz tikai viens elektroenerģijas tirgotājs, tādējādi liedzot aizsargātajam lietotājam iespēju brīvi izvēlēties sev piemērotāko tirgotāju. Grozījumi paredzēja arī vienkāršot procesu, kādā privātpersonas saņem atļauju ieviest elektroenerģijas ražošanas iekārtas, piemēram, saules paneļu uzstādīšanai mājsaimniecībā nebūtu nepieciešama EM atļauja, kā tas bijis līdz šim. Papildus, grozījumi ietvēra prasību SPRK apstiprināt sadales sistēmas operatora 10 gadu attīstības plānu, saskaņā ar kuru AS “Sadales tīkls” veiktu ieguldījumus sadales infrastruktūrā, tādējādi nepieļaujot nepamatotu sadales tarifa pieaugumu. Atkarībā no Elektroenerģijas tirgus likuma grozījumu tālākas virzības Saeimā, šie un citi būtiski minētā likuma grozījumi var stāties spēkā jau 2019.gadā.

Savukārt, dabasgāzes sektorā 2018.gadā norisinājās aktīvs darbs pie MK 2017.gada 7.februāra noteikumu Nr.78 “Dabasgāzes tirdzniecības un lietošanas noteikumi” pārskatīšanas, lai aktualizētu noteikumus atbilstoši izmaiņām dabasgāzes nozarē, ņemot vērā, ka no 2019.gada 1.janvāra stājas spēkā jauni dabasgāzes diferencētie sadales pakalpojuma tarifi un bija nepieciešams aktualizēt arī atbilstošos noteikumus. Noteikumu grozījumi, cita starpā, paredz, ka dabasgāzes lietotājs var ne tikai palielināt, bet, nepieciešamības gadījumā, arī samazināt atļauto maksimālo slodzi, attiecīgi samazinot savas izmaksas par sadales sistēmas pakalpojumiem un ietaupot līdzekļus. Paredzēts, ka šie grozījumi stāsies spēkā 2019.gadā.

2018.gadā EM rīkoja sarunu procedūru par **naftas produktu drošības rezervju pakalpojuma sniegšanu** ar mērķi nodrošināt Latviju ar valsts naftas produktu drošības rezervēm. Rezultātā tika noslēgti līgumi ar 9 uzņēmumiem, kas turpmākos divus gadus Latvijai nodrošinās naftas produktu drošības rezervju uzglabāšanas pakalpojumu.

Reģionālā līmenī 2018.gada ietvaros izceļami notikumi gan elektroenerģijas, gan dabasgāzes sektorā. MK 2018.gada 21.maija sēdē apstiprināja [*virzību uz Latvijas elektrotīklu sinhronizāciju ar Eiropas elektroenerģijas sistēmu 2025.gadā*](https://em.gov.lv/lv/jaunumi/24774-mk-apstiprina-virzibu-uz-latvijas-elektrotiklu-sinhronizaciju-ar-eiropas-elektroenergijas-sistemu-2025-gada) un 28.jūnijā Eiropadomes ietvaros Baltijas valstu premjerministri parakstīja politisko ceļa karti par Baltijas valstu elektrotīklu sinhronizāciju ar kontinentālo Eiropucaur Poliju, izmantojot esošo maiņstrāvas starpsavienojumu *LitPol link 1* un papildus izbūvējot jaunu līdzstrāvas starpsavienojumu *Harmony link*. Šī projekta īstenošana nostiprinās valsts enerģētisko drošību. 2018.gada otrajā pusē tika uzsākta pievienošanās līguma sagatavošana un tehnisko prasību kataloga izstrāde, lai nodrošinātu, ka sinhronizācijas projekts tiek realizēts līdz 2025.gadam.

Dabasgāzes sektorā Baltijas valstis un Somija 2018.gadā turpināja darbu **reģionālā dabasgāzes tirgus izveidei**. 2018.gada 12.oktobrī Latvijas, Igaunijas un Somijas gāzes PSO parakstīja savstarpējo sadarbības memorandu, kas ietver sadarbības principus par vienotas gāzes balansēšanas zonas izveidi, tostarp, par Somijas gatavību pilnībā atvērt savu dabasgāzes tirgu konkurencei 2020.gada sākumā un Somijas pievienošanos vienotajai balansēšanas zonai 2022.gadā. Reģionālā gāzes tirgus izveide ir nozīmīgs pasākums, lai nodrošinātu enerģijas ceļu un avotu diversifikāciju, kā arī veicinātu likvīda un konkurētspējīga gāzes tirgus darbību.

|  |
| --- |
| Valsts pētījumu programmas īstenošana inovācijas attīstībai enerģētikā |

2018.gadā EM izveidoja valsts pētījumu programmu "Enerģētika" 2018. ̶ 2020.gadam un uzsāka tās īstenošanu. Pieņemot 2018.gada 26.septembra noteikumus Nr.462 [*Par valsts pētījumu programmu “Enerģētika*](https://likumi.lv/ta/id/301891-par-valsts-petijumu-programmu-energetika)*”*, MK nolēma piešķirt programmai kopējo finansējumu 6 milj. *euro* apmērā, nosakot virsmērķi ̶ veicināt ilgtspējīgas, modernas, konkurētspējīgas un sabiedrības interesēm atbilstošas enerģētikas attīstību Latvijā. Programmas ietvaros tiek stiprināta saikne starp pētniecību un prioritārām Latvijas enerģētikas politikas jomām, attīstīta enerģētikas zinātniskā un analītiskā bāze, radītas jaunas zināšanas enerģētikas sistēmas drošības, ilgtspējas un konkurētspējas veicināšanai, nodrošinot Latvijas ieguldījumu Enerģētikas savienības stratēģisko mērķu sasniegšanā.

2018.gadā [*Valsts pētījumu programmas “Enerģētika” ietvaros*](https://www.em.gov.lv/lv/nozares_politika/valsts_petijumu_programma__energetika_/) tika īstenoti 4 pētniecības projektu konkursi un atbalstīti 11 apjomīgi enerģētikas studiju un pētniecības projekti (ar īstenošanas laiku līdz trim gadiem) šādās jomās:

* analītiskā bāze (rīki, modeļi, ietekmes novērtējumi) ilgtermiņa nacionālās enerģētikas politikas stratēģisko mērķu noteikšanai;
* enerģijas infrastruktūras un tirgus attīstība;
* energoefektivitāte;
* atjaunojamo un vietējo energoresursu izmantošana.

MK 2018.gada 10.jūlijā tika atbalstīts un pārskata periodā noslēgts arī [*Saprašanās*](http://tap.mk.gov.lv/mk/tap/?pid=40459775) *memorands* ar Baltijas valstīm un Ziemeļu Enerģētikas pētniecības institūtu (Ziemeļu Ministru padomes organizācija) par sadarbību enerģētikas pētniecības jautājumos. Tā ietvaros tiks nodrošināta reģiona valstīm aktuālu jautājumu pētniecība energoefektivitātes, transporta nozares dekarbonizācijas, enerģētikas sistēmas analīzes un reģionālās elektroenerģijas infrastruktūras jautājumos. Minētie projekti ļaus radīt jaunas zināšanas un veicinās Latvijas zinātnieku iekļaušanos starptautiskajā sadarbībā un pētniecībā.

|  |
| --- |
| Efektīva būvniecības procesa nodrošināšana |

Lai veicinātu uzņēmējdarbības vides būvniecības nozarē sakārtošanu, 2018.gadā tika strādāts pie efektīva būvniecības procesa nodrošināšanas. Tā nolūkā izstrādāti grozījumi Būvniecības likumā un saistītajos normatīvajos aktos elektroniskas būvniecības ieceres saskaņošanas nodrošināšanai. Būvniecības procesu dokumentu aprites digitalizācijas nodrošināšanai tika strādāts pie BIS pilnveidošanas ERAF projekta “Būvniecības procesu un informācijas sistēmas attīstība (1.kārta)” ietvaros. Pārskata periodā tika veikti būvniecības tirgus pētījumi par cenu izmaiņām būvniecībā un būvniecības nozarē sniegto pakalpojumu kvalitāti (sk. 6.sadaļu).

2018.gadā, piedaloties būvniecības nozares profesionālām organizācijām, tika izstrādāts un nodots publiskai apspriešanai [*likumprojekts "Grozījumi Būvniecības likumā"*](http://tap.mk.gov.lv/lv/mk/tap/?pid=40460327), kas nosaka skaidrāku un viennozīmīgāku atbildības sadalījumu starp būvniecības procesa dalībniekiem, precizē būvvaldes un BVKB kompetenci un uzlabo būvniecības procesa regulējumu, novēršot konstatētās neskaidrības *Būvniecības likuma* piemērošanā. Skaidrs atbildību sadalījums starp būvniecības procesa dalībniekiem sniegs būtisku ieguldījumu būvniecības procesa kvalitātes uzlabošanā un mazinās strīdu risku. Likumprojekta saskaņošanu un apstiprināšanu MK plānots pabeigt 2019.gadā. Lai regulējums par būvniecības procesa dalībnieku atbildību būtu efektīvi piemērojams, t.sk. attiecībā uz trešo personu interešu aizsardzību, EM ir uzsākusi darbu pie konceptuāli jauna obligātās apdrošināšanas modeļa izstrādes.

Saskaņā ar 2018.gadam izvirzīto prioritāti par būvniecības ieceres elektroniskā saskaņošanas nodrošināšanu BIS, veicot pasākumus minētā ERAF projekta ietvaros, no 2018.gada jūlija ir pieejama jauna BIS funkcionalitāte ̶ **elektroniska būvniecības ieceres saskaņošana**. Galvenie ieguvumi no īstenotās funkcionalitātes:

* + Ātrāks būvniecības ieceres saskaņošanas process ̶ saskaņošanu ar tehnisko noteikumu izdevējiem iespējams veikt paralēli;
  + Visas procedūras iespējams veikt pie datora, neapmeklējot iestādi, lai iesniegtu un saņemtu dokumentus;
  + Projekts saskaņojams sistēmā un visi nepieciešamie saskaņošanas dokumenti tiek pievienoti elektroniskā veidā pie lietas BIS, tādējādi novēršot papīra dokumentu nepieciešamību;
  + Veidojas elektroniska būves lieta, kurā uzkrāsies visa ar to saistītā informācija, vēlākos posmos atvieglojot gan apsaimniekošanu, gan darījumus.

Līdztekus BIS funkcionalitātes izstrādei, tika sagatavoti nepieciešamie grozījumi normatīvajos aktos, lai nodrošinātu elektronisku būvniecības ieceres saskaņošanu, kā arī grozījumi Būvniecības likumā, kas stājās spēkā 2019.gada 13. martā, ar kuriem tiek noteikts, ka sākot ar 2020.gada 1.janvāri pilnībā tiek ieviests elektroniskais būvniecības administratīvais process.

|  |
| --- |
| Ārvalstu investīciju projektu piesaiste |

Ārvalstu tiešo investīciju (ĀTI) projektu piesaistes aktivitātes pārskata periodā tika veiktas atbilstoši *“*[*Latvijas preču un pakalpojumu eksporta veicināšanas un ārvalstu investīciju piesaistes pamatnostādnēs 2013.-2019.gadam*](https://likumi.lv/ta/id/257597-par-latvijas-precu-un-pakalpojumu-eksporta-veicinasanas-un-arvalstu-investiciju-piesaistes-pamatnostadnem-2013-2019-gadam)*”* nospraustajiem mērķiem un uzdevumiem.

**Investīciju politika un sadarbības veidošana**. 2018.gadā EK Strukturālo reformu atbalsta dienestā tika atbalstīti divi EM pieteikumi EK finansējuma saņemšanai ̶ **ārvalstu investīciju piesaistes procesa izvērtēšanai** un **jaunamehānisma izstrādei**. 2019.gadā turpināsies atbalsta saņemšana un investīciju piesaistes procesa pilnveidošana.

2018.gada aprīlī tika arī noslēgts memorands par Starptautisko biznesa pakalpojumu centru attīstību starp privāto un publisko sektoru ar mērķi radīt 10 000 jaunas darbavietas šajā nozarē.

Savukārt, lai stimulētu jaunu reģionālo investīciju veikšanu, 2018.gada augustā EM, LIAA, Liepājas pilsētas dome, Liepājas Speciālās ekonomiskās zonas pārvalde un SIA “FeLM” parakstīja nodomu protokolu par industriālā parka attīstību Liepājā.

**Investīciju projekti**. EM turpināja darbu pie potenciālo ārvalstu investoru identificēšanas, uzrunāšanas un piedāvājumu veidošanas, kā arī sniedza atbalstu esošajiem ārvalstu investoriem Latvijā. 2018.gadā tika uzsākti vairāki vērienīgi projekti, kas ietekmē EM plānotā rezultatīvā rādītāja sasniegšanu (sk. [4.pielikumu](#_Pielikums._EM_darbības_1)), t.sk. jaunu uzņēmumu izveide Latvijā no *Fortune 500* sarakstā iekļautajām kompānijām:

* starptautisks informāciju tehnoloģiju uzņēmums “Cognizant” (*Fortune 500* sarakstā “Cognizant” atrodas 193.vietā) atklāja attīstības un piegādes centru Latvijā;
* investīciju veica arī Vācijas uzņēmums “CCC” (*Competence Call Center*), pēc sociālā tīkla "Facebook" (*Fortune 500* sarakstā “Facebook” atrodas 57.vietā) pasūtījuma atverot satura pārskatīšanas centru/ biroju Rīgā, kurā nākamā gada laikā tiks nodarbināti aptuveni 150 cilvēki.

Tā pat arī jau esošie investori pieņēma vairākus pozitīvus lēmumus par vērienīgu investīciju projektu veikšanu Latvijā. Kā viens no lielākajiem projektiem ir jāmin SIA “Kronospan Riga” projekts konkurētspējas palielināšanai. Uzņēmums plāno veikt investīcijas inovatīvu un videi draudzīgu tehnoloģiju ieviešanā, nodrošinot iespēju ražošanas procesā izmantot alternatīvu izejmateriālu – otrreiz pārstrādājamo koksni. Tāpat uzņēmums plāno ieguldīt orientēto skaidu plātņu un kokskaidu plātņu ražošanas procesa pilnveidošanā, palielinot ražošanas jaudu un ievērojami uzlabojot ražošanas procesa efektivitāti un uzņēmuma produktivitāti. Investīciju projektā plānots ieguldīt 99,98 milj. *euro* un to paredzēts realizēt līdz 2020.gadam.

Vēl 2018.gadā tika uzsākti šādi investīciju projekti (hronoloģiskā secībā):

* SIA “Līgo Auto” projekts jaunu ražošanas ēku būvniecībai pilna cikla laminētā bērza saplākšņa ražošanai (finiera lokšņu un koka paneļu ražošanas nozarē) ar investīciju 45,58 milj. *euro* apmērā;
* SIA “Kokpārstrāde 98” projekts jaunu tehnoloģiju un produktu ieviešana ražošanā 2018. ̶ 2022.gadā (zāģēšanas, ēvelēšanas un impregnēšanas nozarē) ar investīciju 13,65 milj. *euro* apmērā;
* SIA “Dinair Filton” projekts jaunas gaisa filtru ražotnes būvniecībai (rūpniecisko dzesēšanas un ventilācijas iekārtu ražošanas nozarē) ar investīciju 15,4 milj. *euro* apmērā;
* AS “Stora Enso Latvija” projekts Launkalnes ražotnes konkurētspējas un pievienotās vērtības paaugstināšanai (zāģēšanas, ēvelēšanas un impregnēšanas nozarē un pārējo koka izstrādājumu ražošanas; korķa, salmu un pīto izstrādājumu ražošanas nozarē) ar investīciju 16,3 milj. *euro* apmērā;
* SIA “AmberBirch” projekts saplākšņa ražotnes izveidei (finiera lokšņu un koka paneļu ražošanas nozarē) ar investīciju 26,45 milj. *euro* apmērā;
* SIA “Rettenmeier Baltic Timber” projekts kokmateriālu šķirošanas uzlabošanai uzņēmuma ražotnē (zāģēšanas, ēvelēšanas un impregnēšanas nozarē un pārējo koka izstrādājumu ražošanas; korķa, salmu un pīto izstrādājumu ražošanas nozarē) ar investīciju 15,34 milj. *euro* apmērā;
* SIA “Baltic Block” projekts uzņēmuma ražošanas jaudas palielināšanai (pārējo koka izstrādājumu ražošanas; korķa, salmu un pīto izstrādājumu ražošanas nozarē) ar investīciju 16,93 milj. *euro* apmērā;
* SIA „Orkla Confectionery & Snacks Latvija” uzsāka konfekšu un cepumu ražotņu būvniecību, radot ap 200 jaunas darba vietas. Kopējās investīcijas plānotas virs 20 milj. *euro* apmērā;
* Baltijas industriālo un komerciālo nekustamo īpašumu kompānija "Sirin Development" Stopiņu novadā ir uzsākusi jauna industriālā parka būvniecību ar investīcijām 45 milj. *euro* apmērā;
* AS “Dobeles dzirnavnieks” uzsācis vērienīgu attīstības projektu realizēšanu, paredzot investīcijas 30 milj. *euro* apmērā. Tuvāko gadu laikā vadošais pārtikas ražotājs Latvijā plāno kļūt par Baltijā lielāko bioloģisko graudu pilna pārstrādes cikla uzņēmumu un nostiprināt savu lielākā makaronu ražotāja pozīciju Ziemeļeiropā, atklājot jaunu, inovatīvu pastas ražotni;
* SIA “Latvia MGI Tech” uzsāka veselības zinātnes centra izveidi Latvijā, ar kopējām investīcijām aptuveni 15 milj. *euro* apmērā. Šī kompānija ir Ķīnas genomikas giganta BGI Group meitas uzņēmums, kas plāno Lidostas Parka telpās nodarbināt līdz 80 cilvēkiem.

|  |
| --- |
| Uz klientu orientētā valsts pārvalde un “Konsultē vispirms” principa īstenošana |

Lai mainītu inspicējošo un kontrolējošo institūciju uzvedības kultūru no primāri represīvas uz atbalstošu, kā arī mazinātu administratīvo slogu uzņēmējiem un valsts pārvaldei, pārskata periodā EM turpināja 2017.gadā uzsākto “Konsultē vispirms” iniciatīvu, uzlabojot sadarbību starp uzņēmējiem un uzraudzības iestādēm, paaugstinot uzņēmēju uzticēšanos valsts pārvaldes institūcijām, veicinot normatīvo aktu godprātīgu izpildi, kopīgi radot stabilu un motivējošu uzņēmējdarbības vidi Latvijā. Virzoties uz mērķa praktisko realizāciju, lai pilnveidotu izpratni par ***Konsultē vispirms vadlīnijām*** un sniegtu atbalstu principa ieviešanai praksē, tika izstrādātas un no 2018.gada janvāra vidus īstenotas VAS organizētas apmācības uzraugošo iestāžu darbiniekiem ̶ “Efektīvas uzraudzības principa “Konsultē vispirms” ieviešanai nepieciešamo prasmju pilnveide darbā ar klientu uzraudzības iestādēs”, kuru dalībnieku skaits (klātienē un neklātienē) kopumā sasniedza 841 personu no 22 iestādēm. Papildus tika izstrādāta izglītojoša, atraktīva galda spēle *Frontline* komunikācijas prasmju attīstīšanai, ko VAS piedāvā “Konsultē vispirms” iniciatīvā iesaistītajām iestādēm kopš 2018.gada rudens.

Lai novērtētu principa ieviešanas progresu, saskaņā ar 2018.gada 12.novembrī noslēgto iepirkuma līgumu tika uzsākta “Konsultē vispirms” principa ieviešanas novērtēšana ̶ reitinga veikšana (atbilstoši iepriekš izstrādātajai metodoloģijai). 22 uzraugošajās iestādēs tika vērtēta principa ieviešana, kas norisinājās četros posmos ̶ aptaujājot iestāžu klientus, iestāžu darbiniekus, kā arī veicot iestāžu pašnovērtējumu un ekspertu novērtējumu, kopumā īstenojot 4 700 intervijas un aizpildot iestāžu novērtējuma anketas. Daļa novērtējuma procesa (t.i. iestāžu klientu un darbinieku aptaujas) tika paveikts 2018.gadā, tomēr novērtējumu noslēgs 2019.gada sākumā. Līdztekus novērtējuma gaitai, 2018.gada 17.decembrī tika organizēts forums uzraugošo iestāžu vadītājiem, informējot par novērtējuma veikšanas aspektiem un metodoloģiju. Forumā tika apskatīta tēma arī par organizācijas kultūras un līderības lomu veiksmīgu pārmaiņu ieviešanā. Lai veicinātu labās prakses apmaiņu iestāžu starpā, trīs iestāžu vadītāji iepazīstināja foruma dalībniekus ar savu iestāžu praksi, ieviešot “Konsultē vispirms” principu.

**Izvērtējot iniciatīvas “Konsultē vispirms” ieviešanā iesaistīto uzraudzības iestāžu paveikto sadarbības pilnveidošanā ar uzņēmējiem, par iniciatīvas “Konsultē vispirms” līderi 2018.gadā atzīts Pārtikas un veterinārais dienests. Vienlaikus piecās nominācijās augstāko novērtējumu saņēma VID, PTAC, CSP un Valsts augu aizsardzības dienests.** Iesaistītās iestādes tika informētas par rezultātiem klātienes pasākumā, kā arī individuāli nosūtot katrai iestādei apkopotus rezultātus un rekomendācijas, kas turpmākā laikā ļaus pilnveidot iestāžu darbu un turpināt uzlabot procesus.

Kopumā principa “Konsultē vispirms” ieviešanas novērtējums ir iepriecinošs. Uzņēmēji Latvijas uzraugošo iestāžu darbu novērtēja pozitīvi ̶ 100 punktu skalā iestādes vidēji vērtētas ar 80 punktiem. Iestāžu klienti visaugstāk vērtējuši iestāžu uzraudzības politiku, kas vērsta uz atbilstības panākšanu. Tāpat uzņēmēji augstu vērtējuši Latvijas uzraugošo iestāžu klientu apkalpošanas kultūru, uzsverot, ka arī uzraudzības darbībās svarīgi ievērot klientorientētu pieeju. No klientu (uzņēmēju un komersantu) puses īpaši tiek novērtēta iestāžu sapratne un pretimnākšana attiecībā uz jaunu tiesību aktu prasību ieviešanu. Tāpat atzinīgi tiek vērtēta laipna un atsaucīga komunikācija un mūsdienīgo, klientiem ērto informācijas nodošanas kanālu izmantošana. Tomēr joprojām ir iespējami uzlabojumi iestāžu sadarbībā ar uzņēmējiem (kā, piemēram, lielāks atbalsts uzņēmēju brīvprātīgām darbībām, novēršot neatbilstības, kā arī ērti un saprotami pašnovērtējuma rīki, kas palīdzētu apzināties uz jomu attiecināmās darbības).

Informējot arī to sabiedrības daļu, kas ikdienā ne visai bieži nonāk saskarē ar uzraudzības iestādēm, kā arī veicinot kopējo izpratnes veidošanos par iniciatīvu “Konsultē vispirms”, kā viens no radošiem risinājumiem tika izmantots iesaistīšanās [*sarunu festivālā LAMPA 2018*](https://festivalslampa.lv/lv), kura laikā tika izspēlēta interaktīva spēle “Konsultē vispirms”, aicinot apmeklētājus iejusties valsts uzraugošo iestāžu darbinieku lomā un pieņemt lēmumu dažādās situācijās. Rezultējot atraktīvās spēles iznākumu, tika secināts, ka attiecībās ar valsti uzņēmēji pelnījuši atbalstu un partnerību, tomēr ne vienmēr ir tik viegli atrast balansu starp sabiedrības un uzņēmēju interesēm.

|  |
| --- |
| ES fondu programmu īstenošana inovācijas veicināšanai un kapacitātes stiprināšanai |

Kopumā EM pārziņā ir 19 ES fondu programmas plānošanas periodā 2014.-2020.gadam trijos prioritārajos virzienos: **Pētniecība, tehnoloģiju attīstība un inovācijas**; **Mazo un vidējo komersantu konkurētspēja**; Pāreja uz ekonomiku ar zemu oglekļa emisijas līmeni visās nozarēs. Kopējā EM pārziņā esošo programmu ES fondu finansējuma daļu veido 759 306 380 *euro* (skat. [8.pielikumu](#_Pielikums._EM_īstenojamo) ar EM īstenojamo ES fondu pasākumu sarakstu ar datiem uz 2018.gada 31.decembri).

EM kompetences ietvaros tiek īstenoti vairāki ES fondu programmu finansētie **pasākumi inovācijas veicināšanai un kapacitātes stiprināšanai**. Pasākuma “Reģionālie biznesa inkubatori un radošo industriju inkubators” ietvaros 2018.gadā 15 biznesa inkubatori visā Latvijā kopumā sekmējuši 168 jaunu komersantu izveidi. Līdz pārskata perioda beigām noslēgti 215 inkubācijas un 452 pirmsinkubācijas līgumi par atbalsta saņemšanu 2018.gadā. Piešķirti 96 granti biznesa inkubatoru dalībniekiem iekārtu vai izejmateriālu iegādei.

Pārskata periodā pasākuma “Starptautiskās konkurētspējas veicināšana” ietvaros atbalstu saņēma 251 komersants, tādejādi sekmējot starptautisko konkurētspēju, atbalstot uzņēmējdarbību un Latvijas uzņēmēju ieiešanu ārvalstu tirgos. Lai veicinātu apstrādes rūpniecības komersantu paplašināšanos un jaunu komersantu veidošanos, pārskata periodā EM izstrādāja MK 2018.gada 25.septembra noteikumus Nr.612 par [*3.1.1.5.pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” otro kārtu*](https://likumi.lv/ta/id/302138-darbibas-programmas-izaugsme-un-nodarbinatiba-3-1-1-specifiska-atbalsta-merka-sekmet-mvk-izveidi-un-attistibu-ipasi), tajos precizējot arī projektu iesniegumu vērtēšanas kritērijus un vērtēšanas metodiku. Sākot ar 2019.gada 15.janvāri uzsākta jaunu projektu iesniegumu pieņemšana.

Ar mērķi sekmēt finansējuma pieejamību ALTUM nodrošina komersantiem atbalstu mikro un starta aizdevumu, mezanīna aizdevumu, garantiju un riska kapitāla formā. Lai atvieglotu atbalsta nosacījumus, 2018.gadā veikti grozījumi dažādās finanšu instrumentu valsts atbalsta programmās:

* palielināts aizdevumu garantiju programmā pieejamais finansējums par 22 milj. *euro*,
* paplašināts atbalstāmo nozaru saraksts,
* atviegloti atbalsta saņemšanas nosacījumi,
* palielināta maksimālā aizdevuma garantijas summa no 1,5 milj. *euro* līdz 3 milj. *euro*.

Paralēlo aizdevumu programmas ietvaros atviegloti atbalsta saņemšanas nosacījumi, kā arī paredzēta jauna iespēja paralēlo aizdevumu sniegt kopā ar starptautiskas finanšu institūcijas sniegtu finanšu pakalpojumu. Tāpat programmas ietvaros paplašināts atbalstāmo nozaru saraksts.

2018.gada trešajā ceturksnī darbību uzsāka ALTUM atlasītie finanšu starpnieki ̶ “Komercializācijas reaktora fonds”, “Buildit Latvia” un “Overkill Ventures”, kas 2014.-2020.gada ES fondu plānošanas perioda ietvaros īstenos akcelerācijas fondu programmas un atbalstīs straujas izaugsmes jaunuzņēmumus, veicot agrīnas stadijas riska kapitāla ieguldījumus šajos uzņēmumos.

Lai veicinātu komersantu konkurētspējas paaugstināšanu, pētniecības un rūpniecības sektoru sadarbību rūpniecisko pētījumu, jaunu produktu un tehnoloģiju attīstības projektu īstenošanā, EM pārskata periodā turpināja īstenot **Kompetences centru programmu**[[2]](#footnote-3). Šīs atbalsta programmas ietvaros līdz 2018.gada beigām kopumā ir pabeigti 174 pētījumi (kurus īstenoja 149 komersanti) un sagatavotas 238 publikācijas. Komersanti inovāciju ražošanā kopumā ieguldījuši 25 milj*. euro*, kā rezultātā komersantu apgrozījums ir pieaudzis par vairāk kā 150 milj. *euro*. Tas ir seškārtīgs pieaugums salīdzinājumā ar pētniecībā ieguldīto finansējumu. 2019.gadā paredzēts organizēt [*digitalizācijas un inovācijas forumu*](https://em.gov.lv/lv/jaunumi/23630-dig-in-forums-pulce-180-digitalizacijas-un-inovacijas-atbalstitajus) *DIG-IN*, kura Inovāciju sesijas mērķis ir parādīt, kā sadarbība starp uzņēmējdarbību un zinātnisko sektoru mazajos, vidējos un lielajos uzņēmumos ietekmē jaunu inovatīvu produktu attīstību, vienlaikus paredzot foruma auditoriju iepazīstināt ar pētījumu projektiem un tā rezultātiem Latvijas 8 kompetences centros. Jau iepriekšējā EM gada pārskatā tika atzīmēts, ka EK pārstāvji 2018.gada 22.februārī ES mājā (Rīgā) prezentēja ziņojumu “*Latvian Research Funding System. Final Report*”, kurā kompetences centri minēti kā sekmīgākā no inovāciju atbalsta programmām Latvijā, radot sadarbību starp zinātniskajām institūcijām un industriju komersantiem. Visā pārskata periodā kompetences centru nozīme nav mazinājusies.

EM 2018.gadā pilnveidoja esošos MK noteikumus, ar mērķi nodrošināt normatīvo bāzi efektīvākai ES finansējuma apgūšanai un pieejamībai. Pieņemti grozījumi MK 2016.gada 5.janvāra noteikumos Nr.2 par [*1.2.1.1.pasākuma “Atbalsts jaunu produktu izstrādei kompetences centru ietvaros” pirmās, otrās un ceturtās projektu iesniegumu atlases kārtas īstenošanas noteikumiem*](https://likumi.lv/ta/id/279410-darbibas-programmas-izaugsme-un-nodarbinatiba-1-2-1-specifiska-atbalsta-merka-palielinat-privata-sektora-investicijas), kas paredzēja, ka šī pasākuma ietvaros pēc pētījuma pārtraukšanas, izmaksas var tikt attiecinātas un iekļautas maksājuma pieprasījumā tikai par pabeigtajām aktivitātēm uz pētījuma pārtraukšanas brīdi. 2018.gadā tika veikti priekšdarbi un izsludināta arī nākošā Kompetences centru programmas kārta, lai finansējums pētījumiem būtu pieejams arī 2019.gadā.

Papildus tam, 2018.gadā tika veikts pasākumu kopums **Industrijas 4.0** ieviešanai ar mērķi Latvijā veicināt izpratni par tās konceptu un radīt rīcībai atbilstošus apstākļus, sekmējot starp-sektorālo sadarbību, kas balstīta uz digitālu risinājumu izmantošanu inovāciju attīstībai. Sadarbībā ar Vācijas-Baltijas Tirdzniecības kameru (AHK) tika uzsākts pilotprojekts, kas paredz digitalizācijas attīstību un ieviešanu ražošanas procesos ražojošajās nozarēs, sniedzot ražošanas uzņēmumiem iespēju sadarboties ar globāliem līderiem, viedo tehnoloģiju izstrādātājiem no Vācijas, galvenokārt, IKT nozares uzņēmumiem. Iniciatīva ļaus uzņēmumiem sadarboties jaunu tehnoloģiju ieviešanā un esošo tehnoloģiju uzlabošanā, izmantojot jaunākās pieejamās tehnoloģijas un datu apstrādi. Pārskata periodā tika noorganizētas Vācijas ekspertu divpusējās vizītes Latvijas uzņēmumos. Balstoties uz to rezultātiem, tiek veidots vispārējs salīdzinošais apskats par digitalizācijas attīstības esošo līmeni un jaunu iespēju piemērošanu. Piecos Latvijas uzņēmumos veiktas eksperimentālas darbības, kas paredzēja viedo tehnoloģiju integrēšanu ražošanas procesu uzlabošanai.

Pārskata periodā EM veica arī zīmīgus **Tehnoloģiju pārneses programmas** uzlabojumus, lai mazinātu administratīvo slogu komersantiem un padarītu programmas atbalsta pasākumus pieejamākus. 2018.gadā turpinājās apstiprināto komercializācijas projektu īstenošana. Kopumā līdz 2018.gadam tika apstiprināts 41 pētniecības ideju komercializācijas projekts. Līdz 2018.gada beigām programmas ietvaros atbalstīti arī 27 inovācijas vaučeri jaunu vai būtiski uzlabotu produktu vai tehnoloģiju radīšanai. Ar minētajiem programmas grozījumiem komersantam tiek nodrošināts jauns pakalpojums, tā sauktais “iepazīšanās vaučeris”, ar maksimālo atbalsta summu līdz 5 000 *euro*. Tas paredzēts komersantam jaunas idejas attīstīšanai un jauna produkta vai tehnoloģijas izstrādei, gadījumos, kad komersants vēl nebija sadarbojies ar pētniecības organizāciju.

Programmas **Atbalsts jaunu produktu ieviešanai ražošanā** ietvaros 2018.gadā turpinājās pirmās projektu iesniegumu atlases kārtas ietvaros atbalstīto 16 projektu īstenošana, no kuriem 2 projekti tika pabeigti (eksperimentālās šokolādes produktu ražotnes izveide, kā arī ieviestas ražošanā inovatīvas jaunākās paaudzes tehnoloģijas un produkti, kuri ir piemēroti specifiskām prasībām būvkonstrukciju pielietojuma nozīmē). Vienlaikus 2018.gadā tika noslēgta programmas otrā projektu iesniegumu atlases kārta, kuras ietvaros paredzēts atbalstīt 20 komersantu projektus. Programmā komersanti atbalstu varēja saņemt inovatīvu un eksperimentālu ražošanas tehnoloģiju izstrādei, ar kuru palīdzību uzsākt jaunu produktu ieviešanu ražošanā.

Lai veicinātu sabiedrību un uzņēmējus pievērsties inovatīvu risinājumu izstrādei un motivētu komercdarbības uzsākšanu, pārskata periodā tika aktīvi turpināts darbs pie **Inovāciju motivācijas programmas**īstenošanas, kura uzsākta 2016.gadā. Programmas mērķis bija informēt un iedrošināt sabiedrību uzsākt inovatīvu uzņēmējdarbību, informēt sabiedrību par norisēm saistībā ar inovācijām un to potenciālu, tādējādi veicinot sabiedrību un uzņēmējus pievērsties inovatīvu risinājumi izstrādei un lietošanai, kā arī paaugstināt inovatīvo komersantu īpatsvaru ekonomikā. 2018.gada rudenī veiksmīgi aizsākta jauna programmas aktivitāte ̶ [*Biznesa apmācības komersantiem inovācijas vadības spēju uzlabošanai un uzņēmumu izaugsmes paātrināšanai*](http://www.liaa.gov.lv/lv/fondi/2014-2020/inovaciju-motivacijas-programma/biznesa-apmacibas-komersantiem) *“Mini-MBA”*.

2018.gadā turpinājās darbs arī pie jaunu biznesa ideju radīšanas un iesaistes uzņēmējdarbībā, sniedzot atbalstu jauno biznesa ideju konkursam “Ideju Kauss”, kam tika pieteiktas 160 biznesa idejas no vairāk kā 350 dalībniekiem. Īpaši tika domāts par jauniešu iesaisti uzņēmējdarbībā, atbalstot pasākumus programmas “Skolēnu mācību uzņēmumi” ietvaros sadarbībā ar *Junior Achievment Latvia*. 2018.gadā jau otro gadu pēc kārtas tika organizēta starptautiskā zinātniskā start-up konference *Magnetic Latvia* [*“Deep Tech Atelier”*](http://www.liaa.gov.lv/lv/pasakumi/starptautiska-zinatnisko-start-konference-), kas izpelnījusies plašu atzinību un to apmeklēja 650 dalībnieki no 25 valstīm. 2018.gadā kopumā Inovāciju motivācijas programmas aktivitātēs iesaistījušies vairāk kā 7 400 dalībnieku un atbalstīti 20 komersanti.

|  |
| --- |
| Jaunuzņēmumu ekosistēmas attīstība un valsts atbalsta saņēmēju loka paplašināšana |

Saskaņā ar EM rīcībā esošo informāciju, Latvijā darbojas aptuveni 350 jaunuzņēmumi, kas ne tikai spējuši piesaistīt investīcijas vairāk kā 270 milj. *euro* apjomā, bet nodarbina vairāk nekā 1600 darbiniekus. Pēdējo divu gadu laikā Latvijā strauji attīstās jaunuzņēmumu ekosistēma, izmantojot EM izveidotos un dažādās attīstības stadijās pieejamos daudzveidīgos atbalsta instrumentus, t.sk. biznesa inkubatoru un akceleratoru tīklu.

2018.gada 12.aprīlī Saeima galīgajā lasījumā apstiprināja [*grozījumus Jaunuzņēmumu darbības atbalsta likumā*](https://likumi.lv/ta/id/298652-grozijumi-jaunuznemumu-darbibas-atbalsta-likuma), kas paredzēja paplašināt likuma tvērumu. Kā rezultātā likumā noteiktajam atbalstam var kvalificēties jaunuzņēmumi, kas riska kapitāla ieguldījumus saņēmuši arī konvertējamā aizdevuma veidā vai ieguldījumam pamatkapitālā, piemērojot daļu emisijas uzcenojumu. Palielināts investīcijas saņemšanas periods jaunuzņēmumā no 12 mēnešiem līdz 24 mēnešiem, paredzot, ka atkārtotu ieguldījumu gadījumā investors var būt saistīta persona. Tāpat tiek pieļauta iespēja jaunuzņēmumiem, kas saņēmuši investīcijas vismaz 150 tūkst. *euro* apjomā, pieteikties uz diviem secīgiem atbalsta periodiem. Būtiskākās izmaiņas paredzēja paplašināt kvalificēta riska kapitāla investora definējumu gan attiecībā uz alternatīvo ieguldījumu fondiem, gan nosakot jaunus kvalificēto investoru veidus, proti, likuma atbalstu tagad varēs saņemt jaunuzņēmumi, kas saņēmuši agrīnas riska kapitāla investīcijas no biznesa eņģeļiem (privātajiem investoriem) un akcelerācijas programmu ietvaros.

Ar mērķi veicināt sabiedrības izpratni par jaunuzņēmumu ekosistēmu un tās ekonomisko ietekmi tika īstenotas vairākas atpazīstamības veicināšanas aktivitātes un sabiedrības izglītošanas pasākumi. 2018.gada 12.janvārī un 12.septembrī sadarbībā ar Latvijas jaunuzņēmumu asociāciju *Startin.lv* noslēgtā līdzdarbības līguma ietvaros tika rīkoti Jaunuzņēmumu ekosistēmas forumi, kuros publiskā, privātā un nevalstiskā sektora pārstāvji diskutēja par optimālākajiem sadarbības modeļiem starp jaunuzņēmumiem, akadēmisko sektoru un korporācijām. Īstenots lekciju cikls augstskolās un publikāciju sērija vadošajos elektroniskajos plašsaziņas līdzekļos par jaunuzņēmumu ekosistēmas aktualitātēm, veiksmes stāstiem, kā arī par pieejamo valsts atbalstu. Pirmo reizi veikta Latvijas jaunuzņēmumu ekosistēmas kartēšana un vispārējs tās novērtējums īstenotā [*Jaunuzņēmumu pētījuma*](https://www.em.gov.lv/files/attachments/2019-03-27_11_46_18_Jaunuznemumu_petijums.pdf) ietvaros, kas noslēdzās 2019.gada sākumā.

2018.gada aprīlī EK informēja par ES daudzgadu budžeta ietvaru pēc 2020.gada, kas iezīmēs turpmāko ES politiku un investīciju virzienus, kur pētniecība un zinātne izvirzīta kā viena no galvenajām prioritātēm. Vienlaicīgi EK ir izvirzījusi jaunus publiskā finansējuma piesaistes nosacījumus, kur finansējums tiek novirzīts iepriekš definētām “misijām”, jeb specializācijas virzieniem ar ilgtermiņa perspektīvu, kā arī potenciālajiem **projektiem ir jāapvieno privātais, pētniecības un publiskais sektors** (*tripple helix* princips[[3]](#footnote-4)). Lai palielinātu Latvijas zinātnieku un uzņēmumu potenciālu iekļauties kādā no EK iepriekš definētajām specializācijas jomām un piesaistītu publiskās investīcijas, nepieciešama proaktīva rīcība stratēģiskās konkurētspējas faktoru noteikšanai un stiprināšanai vietējā līmenī attiecīgi EK noteiktajām misijām.

Ņemot vērā EK izvirzītos finansējuma piesaistes nosacījumus EM kopā ar LIAA 2018.gadā organizēja pilotprojektu, nosakot divas potenciālās attīstības jomas ̶ biomedicīna un viedās pilsētas tehnoloģijas. Pilotprojekts tika īstenots divās fāzēs un tā realizēšanai tika piesaistīti Latvijas vadošie dizaina domāšanas eksperti. Pilotprojekta pirmās fāzes mērķis bija identificēt biomedicīnas un viedās pilsētas tehnoloģiju jomu ekosistēmas dalībniekus. Pilotprojekts noslēdzās ar dizaina darbnīcu, kas notika 2018.gada 31.maijā un 1.jūnijā, tajā tika apvienoti akadēmiskā, publiskā un privātā sektora pārstāvji, kuri, izmatojot dizaina domāšanas metodes, kopīgi identificēja attiecīgo ekosistēmu stiprās puses un iespējas attīstīt jaunus produktus un tehnoloģijas, infrastruktūras u.c. kā vienotus projektus.

2019.gadā turpināsies darbs pie ekosistēmām, paralēli jaunā ES fondu 2021. ̶ 2027.gada plānošanas perioda dokumentu izstrādei, ar mērķi efektīvāk iekļauties EK piedāvātajā plānošanas ietvarā.

|  |
| --- |
| Uzņēmējdarbības vides pilnveidošana |

Uzņēmējdarbības vides kvalitāte ir viens no priekšnosacījumiem Latvijas tautsaimniecības konkurētspējīgai attīstībai – jo labākus apstākļus valsts spēj radīt uzņēmējiem, jo lielākas investīcijas var sagaidīt tautsaimniecībā, kas savukārt nozīmē jaunu darba vietu rašanos un labklājību iedzīvotājiem. Pēc EM iniciatīvas jau kopš 1999.gada tiek izstrādāts [*Uzņēmējdarbības vides pilnveidošanas pasākumu plāns*](https://likumi.lv/doc.php?id=289463&version_date=17.03.2017), kura mērķis ir pievilcīgas uzņēmējdarbības vides radīšana, kas balstīta uz sistēmiskām un pārdomātām reformām. Pārskata periodā EM nodrošināja MK 2017.gada 15.martā apstiprinātā Uzņēmējdarbības vides pilnveidošanas pasākumu plānā iekļauto uzdevumu izpildes uzraudzību. Kopumā no tajā iekļautajiem 46 uzdevumiem pārskata periodā tika pilnībā izpildīti 17 uzdevumi, 4 bija zaudējuši aktualitāti, 25 plānoto uzdevumu izpilde un to ieviešana uzraudzība turpinās, novērtējumu paredzot sagatavot līdz ar nākamo plāna izpildes ziņojumu.

Lai turpinātu sekmēt uzņēmējdarbības vides attīstību, 2018.gadā tika veikts apjomīgs darbs jaunā [*Uzņēmējdarbības vides pilnveidošanas pasākumu plāna 2019.-2022.gadam*](http://tap.mk.gov.lv/mk/tap/?pid=40465299) izstrādei. Jaunā plāna mērķis ir radīt pievilcīgu uzņēmējdarbības vidi ̶ pieejamus un saprotamus pakalpojumus, mazāku administratīvo slogu. Šajā periodā īpaša uzmanība ir pievērsta inovācijas veicināšanai, cilvēkkapitālam un investoru aizsardzībai, kas ir būtiskas attīstītas uzņēmējdarbības vides sastāvdaļas. EM vīzija ir radīt izcilu uzņēmējdarbības vidi un virzīties uz inovatīvas ekonomikas modeli, tāpēc Uzņēmējdarbības vides pilnveidošanas plānam definēti šādi rīcības virzieni ̶ uz klientu orientēta valsts pārvalde, pakalpojumu digitalizācija, nodokļu sistēmas konkurētspēja, uzņēmējdarbības vides atvērtība, tiesiskums, inovācijas veicināšana. Jaunais plāns izstrādāts ciešā sadarbībā ar valsts iestādēm un uzņēmējus pārstāvošajām NVO. Aktuālajā plāna redakcijā ietverti pasākumi, kas izstrādāti, balstoties uz sociālo, sadarbības partneru un valsts institūciju identificētajiem problēmjautājumiem, kā arī ņemot vērā *Doing Business* un Globālās konkurētspējas indeksa reitingu iezīmētās problēmjomas. Vienlaikus Uzņēmējdarbības vides pilnveidošanas pasākumu plāna izstrādē ņemti vērā arī rīcības virzieni, kas identificēti Ārvalstu investoru padomes Latvijā izstrādātajās ikgadējās rekomendācijās un atspoguļo ārvalstu investoru identificēto problemātiku Latvijā.

|  |
| --- |
| Tūrisma attīstība un tā eksportspējas veicināšana |

Salīdzinājumā ar citām ES dalībvalstīm, par ko liecina OECD jaunākais tūrisma nozares apskats, pārskata periodā Latvija uzrāda ļoti labus nozares attīstības rādītājus. Tūrisma nozare Latvijā veido 4,3% no IKP. Tās eksporta apjoms sastāda 4,5% no kopējā Latvijas eksporta. Kopā ar saistītajām nozarēm tūrisma nozare nodrošina 8,9% darbavietu Latvijā.

Saskaņā ar CSP datiem 2018.gadā Latvijas tūristu mītnēs apkalpoti 2,81 milj. viesu (par 9,0% vairāk nekā 2017.gadā). Salīdzinot ar iepriekšējo gadu, viesu pavadīto nakšu skaits audzis par 8,4% un sasniedzis 5,37 milj. nakšu. Toties vidējais viesu uzturēšanās ilgums tūristu mītnēs bija 2 naktis. 2018.gadā apkalpoti 1,93 milj. ārvalstu viesu (par 8,2 % vairāk nekā pagājušajā gadā). To pavadīto nakšu skaits audzis par 9,9%, sasniedzot 3,74 milj. nakšu. Visvairāk viesu uzņemts no Krievijas (259,0 tūkst.), Vācijas (225,9 tūkst.), Lietuvas (190,9 tūkst.), Igaunijas (169,7 tūkst.), Somijas (114,6 tūkst.) un Apvienotās Karalistes (108,3 tūkst.). Ievērojami pieaudzis viesu skaits no Ukrainas (par 32,8%), Japānas (par 20,2%), Polijas (par 18,8%), Francijas (par 16,5%), Dānijas (par 15,8%), Nīderlandes (par 15,2%). Visvairāk ārvalstu viesu uzņemti Rīgā ̶ 77,1%.

Lai sekmētu šo rādītāju turpmākas pozitīvas izmaiņas, 2018.gadā tika izstrādāta Latvijas tūrisma attīstības mārketinga stratēģija 2019.-2023.gadam, kā arī īstenoti vairāki vērienīgi mārketinga pasākumi un reklāmas kampaņas tūrisma nozares starptautiskās konkurētspējas veicināšanai. Papildus tūrisma eksportspējas veicināšanai, EM sadarbībā ar Veselības ministriju un medicīnas nozari izstrādāja [*“Veselības aprūpes pakalpojumu eksporta attīstības plānu 2019.-2023.gadam*](https://likumi.lv/ta/id/305413-par-veselibas-aprupes-pakalpojumu-eksporta-attistibas-planu-2019.-2023.gadam)*”*, kura izpilde nodrošinās veselības tūrisma attīstību un medicīnas eksporta pieaugumu.

Savukārt, lai nodrošinātu efektīvāku Latvijas ceļotāju aizsardzību un drošību gadījumos pret tūrisma operatora maksātnespēju un vienlaikus veicinātu godīgu konkurenci uzņēmumu starpā, no 2018.gada 1.jūlija Latvijā tika ieviesta tūrisma aģentu un tūrisma operatoru obligāta licencēšanās, ko veic PTAC. No aptuveni 300 līdz šim zināmajiem komersantiem 2018.gadā saņemts 51 tūrisma pakalpojumu sniedzēju iesniegums par reģistrēšanos un licences saņemšanu (44 izsniegtas licences).

|  |
| --- |
| Eksporta mērķa tirgu attīstība, ieskaitot tālos tirgus |

Lai veicinātu Latvijas uzņēmumu eksporta apjomu palielināšanu un jaunu tirgu apgūšanu, ekonomisko jautājumu risināšanai un Latvijas uzņēmēju atbalstam 2018.gadā darbu turpināja Latvijas ārējās ekonomiskās pārstāvniecības (kopā 21), kuras darbojās 19 valstīs (Baltkrievijā, Dānijā, Francijā, Krievijā, Ķīnā (Pekinā, Šanhajā un Ninbo), Japānā, Lielbritānijā, Lietuvā, Nīderlandē, Norvēģijā, Polijā, Vācijā, Zviedrijā, Somijā, Itālijā, Singapūrā, Apvienotajos Arābu Emirātos, Kazahstānā, ASV).

Latvijas uzņēmēju pārrobežu sadarbības paplašināšanai un padziļināšanai eksporta tirgos 2018.gadā tika noorganizētas 11 EM augstāko valsts amatpersonu ekonomiska rakstura ārvalstu vizītes, t.sk. kopā ar uzņēmējiem, uz Eiropas valstīm – Spāniju, Franciju, Vāciju, Somiju, Šveici, kā arī trešo valstu tirgiem – ASV, Japānu, Ķīnu, Dienvidkoreju, Baltkrieviju, Krievijas reģioniem u.c. Savukārt, Latvijā pārskata periodā tika uzņemtas augsta līmeņa amatpersonas, kuras pavadīja uzņēmēji no Japānas, Ungārijas, Norvēģijas, Apvienotajiem Arābu Emirātiem, Dienvidkorejas, Ķīnas, Vācijas, Kazahstānas u.c. Kopumā 2018.gadā notika 76 EM vadības tikšanās ar ārvalstu amatpersonām un uzņēmējiem. Ekonomiskās līgumtiesiskās bāzes uzlabošanai ar trešajām valstīm, 2018.gadā tika parakstīts Latvijas Republikas valdības un Baltkrievijas Republikas valdības saprašanās memorands par galvenajiem ekonomiskās sadarbības virzieniem vidēja termiņa perspektīvā.

Latvijas ekonomisko interešu aizstāvēšanai, t.sk. valdības un uzņēmēju līmenī risinot abām pusēm aktuālus divpusējās ekonomiskās sadarbības projektus, balstoties uz iepriekšējos gados noslēgtajiem starpvaldību ekonomiskās sadarbības līgumiem, 2018.gadā tika organizētas SVK un to ietvaros notikušas amatpersonu divpusējās tikšanās ar Baltkrievijas un Kazahstānas pārstāvjiem. Tāpat tika nodrošināta EM augstākās vadības dalība 6 biznesa forumos/apaļā galda diskusijās Latvijā ar Dienvidkorejas, Norvēģijas, Japānas, Apvienoto Arābu Emirātiem, Ungārijas, Ķīnas amatpersonām un uzņēmumu pārstāvjiem.

Augstāk minētie pasākumi ir sekmējuši Latvijas atpazīstamību un nesuši pozitīvu Latvijas tēlu pasaulē, kā arī veicinājuši ekonomiskās sadarbības paplašināšanos un ārējās tirdzniecības ar ārvalstu partneriem apjomu pieaugumu. Tā Latvijas preču un pakalpojumu eksporta apjomi ir palielinājušies par 1,8%, sasniedzot 2018.gadā 17,3 miljrd. *euro* apjomu.

Pārskata periodā EM izstrādāja Baltijas un Ziemeļvalstu tirgus integrācijas un ciešākas sadarbības pasākumu plānu (apstiprināts ar EM rīkojumu 2018.gada 3.aprīlī), kura mērķis ir veicināt sadarbību un Latvijas ciešāku integrāciju un iespēju izmantošanu Ziemeļvalstu tirgos EM un tās padotības institūciju kompetences jomās. Šīs aktivitātes ietvaros tika padziļināta ekspertu līmeņa sadarbība enerģētikas, būvniecības, inovācijas un tehnoloģijas, tūrisma jomās.

Latvija būdama aktīva **16+1 sadarbības formāta** dalībniece saņēma goda valsts statusu Centrālās un Austrumeiropas valstu un Ķīnas (16+1) Investīciju un tirdzniecības izstādē, kas notika Ningbo, Ķīnā 2018.gada jūnijā (tajā tika pārstāvēti arī 12 Latvijas uzņēmumi). Ņemot vērā Ķīnas puses piedāvājumu, Latvija bija pirmā sadarbības formāta valsts, kura goda valsts statusa ietvaros organizēja pasākumus Ķīnā visa gada garumā: uzņēmēju kontaktbiržas un forumus, tostarp arī Latvijas Dienas Ningbo. Ilglaicīga Latvijas un Ningbo draudzīga sadarbība ir sekmējusi Latvijas tirdzniecības apjomus ar šo reģionu, kā arī pavērusi jaunas sadarbības iespējas, un ļāvusi pagarināt Latvijas Ārējās ekonomiskās pārstāvniecības Ningbo darbības laiku uz diviem gadiem. Latvijas organizētie pasākumi ir veicinājuši atpazīstamību un interesi par Latviju, kā arī Ķīnas vietējos veikalos ir kļuvuši pieejami Latvijā ražoti produkti.

|  |
| --- |
| Darba tirgus analīze, pieaugušo izglītības un pārkvalifikācijas sistēmas attīstība |

Ņemot vērā demogrāfijas tendences, galvenie Latvijas ekonomikas izaicinājumi ir darbaspēka novecošanos un atbilstošas kvalifikācijas darbinieku trūkums. Saskaņā ar EM prognozēm, turpmākajos gados situācija darba tirgū kļūs vēl saspringtāka, kas var kavēt ekonomikas izaugsmi. Lai mazinātu identificētās darba tirgus neatbilstības, EM pārskata periodā turpināja iesākto problēmu kompleksu risinājumu, t.sk. nodrošinot [*Nodarbinātības padomes*](https://em.gov.lv/lv/jaunumi/24457-nodarbinatibas-padome-jaisteno-merktiecigi-pasakumi-darbaspeka-trukuma-mazinasanai) darbu, tajā lemjot par mērķtiecīgiem pasākumiem darbaspēka trūkuma mazināšanai.

Lai sniegtu ieguldījumu nozaru vērtības ķēžu (klasteru) analīzē, pārskata periodā sagatavota cilvēkresursu vajadzību analīze [*ķīmijas un farmācijas nozarei*](https://www.em.gov.lv/files/tautsaimniecibas_attistiba/dsp/20181115_nozares_KF.pdf) un [*elektronikas un elektrotehnikas nozarei*](https://www.em.gov.lv/files/tautsaimniecibas_attistiba/dsp/ee.pdf). Nozaru darbaspēka vajadzību analīzes kopsavilkumi publicēti EM mājaslapā.

2018.gadā EM aktualizēja vidēja un ilgtermiņa darba tirgus un demogrāfijas prognozes. Prognožu rezultāti apkopoti EM sagatavotajā informatīvajā ziņojumā par [*darba tirgus vidēja un ilgtermiņa prognozēm*](https://www.em.gov.lv/files/tautsaimniecibas_attistiba/dsp/EMZino_06072018_full.pdf), kas 2018.gada 19.jūlijā iesniegts MK. Ziņojumā bija raksturota esošā situācija darba tirgū, kā arī iekļautas EM aktualizētās vidēja termiņa darba tirgus prognozes laika periodam līdz 2025.gadam un ilgtermiņa darba tirgus prognozes līdz 2035.gadam. Darba tirgus prognozes balstās uz EM izstrādātajiem tautsaimniecības attīstības un demogrāfijas scenārijiem.

Pārskata periodā tika turpinātas ar ES fondu atbalstu īstenotās nodarbināto apmācību programmas, t.sk. EM izstrādātā valsts atbalsta programma uzņēmumu nodarbināto apmācībām un prasmju pilnveidošanai gan tehnoloģisko, gan netehnoloģisko inovāciju ieviešanai, kuru ietvaros uzņēmumu nodarbinātie iegūst nepieciešamās specifiskās zināšanas un prasmes darbam ar jaunākajām ražošanas tehnoloģijām un metodēm, kā arī prasmes jaunu vai būtiski uzlabotu produktu un pakalpojumu vai netehnoloģisko inovāciju (jaunas organizatoriskās metodes, jaunas vai būtiski uzlabotas ražošanas vai piegādes metodes, jaunas mārketinga metodes) attīstīšanai, tādējādi sniedzot ieguldījumu uzņēmumu inovācijas spējas palielināšanā, produktivitātē un konkurētspējas priekšrocību radīšanā.

2018.gadā **atbalsta nodarbināto apmācībām** (tehnoloģiskās apmācības) projektu atlases 1. kārtas ietvaros tika turpināti 10 projekti, kurus īsteno 10 lielākās nozaru asociācijas, kas pārstāv apstrādes rūpniecības apakšnozares ̶ kokapstrādi, mašīnbūvi un metālapstrādi, elektrisko un optisko iekārtu ražošanu, ķīmisko rūpniecību, pārtikas un dzērienu ražošanu, nemetālisko minerālu ražošanu, vieglo rūpniecību, papīra ražošanu un poligrāfiju, IKT nozari, izmitināšanas un ēdināšanas pakalpojumu nozari. Atlases 1. kārtā līdz 2018.gada beigām apmācības tika īstenotas 16 apmācību jomās, kopumā apmācot 9123 nodarbinātās personas 554 komersantiem (izmantojot 2018.gadā 1. kārtā ERAF investīciju ieguldījumu 1,6 milj. *euro* apmērā). Lai paplašinātu atbalstu mikro, maziem, vidējiem un lieliem komersantiem, plānojot projektu īstenošanu apstrādes rūpniecības nozares biedrībai, starptautisko biznesa pakalpojumu centru biedrībai (vai līdzvērtīgai biedrībai), IKT nozares biedrības partnerībai vai individuāli īstenotam projektam, 2018.gadā veikts darbs pie atlases 2. kārtas ieviešanas nosacījumu izstrādes. 2018.gada 10.jūlijā tika pieņemti grozījumi MK 2015.gada 27.oktobra noteikumos Nr.617 par [*1.2.2.1.pasākuma “Atbalsts nodarbināto apmācībām” pirmās un otrās projektu iesniegumu atlases kārtas īstenošanas noteikumiem*](https://likumi.lv/ta/id/277601-darbibas-programmas-izaugsme-un-nodarbinatiba-1-2-2-specifiska-atbalsta-merka-veicinat-inovaciju-ieviesanu-komersantos-1-2-2-1-), pagarinot 1. kārtas projektu ieviešanas termiņu no 2018.gada 31.decembra līdz 2022.gada 31.decembrim un paplašinot atbalstāmo apmācību jomas ar svešvalodu apmācībām, lai sekmētu inovāciju kapacitāti komersantiem un atbalstāmo nozaru attīstību, pilnveidojot komersantos nodarbināto prasmes. Projektu atlases 2. kārtu plānots uzsākt 2019.gadā un īstenot līdz 2022.gada beigām. Tajā atbalsts plānots mikro, maziem, vidējiem un lieliem komersantiem. Projektu īstenošanu plānots nodrošināt ar apstrādes rūpniecības nozares asociācijas, starptautisko biznesa pakalpojumu centru asociācijas (vai līdzvērtīgas asociācijas), IKT nozares asociāciju partnerības vai individuāli īstenoto projektu starpniecību, ietverot arī tās 1. kārtas nozaru asociācijas, kurām 1. kārtā ERAF investīciju ieguldījums ir vismaz 80 %.

2018.gadā tika turpināts sniegt **atbalstu IKT un netehnoloģiskām apmācībām, kā arī apmācībām, lai sekmētu investoru piesaisti** (netehnoloģiskās apmācības) pašnodarbinātām personām, mikro, maziem, vidējiem un lieliem komersantiem ar mērķi veicināt to produktivitāti un darba efektivitāti, paaugstinot to darbinieku kvalifikāciju un prasmes IKT jomā, nodrošināt komersantus ar atbilstošas kvalifikācijas darbaspēku, sekmējot netehnoloģisko inovāciju (produktu, procesu, mārketinga vai organizācijas) ieviešanu komersantos, kā arī nodrošināt atbalstu apmācībām, veicinot investoru piesaisti valstij. Programmu īsteno LTRK, LIKTA un LIAA. Līdz 2018.gada beigām kopumā apmācītas 2490 nodarbinātās personas 614 komersantiem (izmantojot 2018.gadā ERAF investīciju ieguldījumu 0,4 milj. *euro* apmērā). 2018.gada 23.janvārī tika pieņemti grozījumi MK 2016.gada 14.jūnija noteikumos Nr.365 par [*1.2.2.3.pasākuma “Atbalsts IKT un netehnoloģiskām apmācībām, lai sekmētu investoru piesaisti” īstenošanas noteikumiem*](https://likumi.lv/ta/id/282904-darbibas-programmas-izaugsme-un-nodarbinatiba-1-2-2-specifiska-atbalsta-merka-veicinat-inovaciju-ieviesanu-komersantos-1-2-2-3-), ar mērķi ārvalstu investoriem padarīt pievilcīgāku LIAA investoru apmācību programmu ̶ paplašinātas attiecināmo izmaksu pozīcijas, ietverot izmitināšanas, ārvalstu investoru nodarbināto atalgojuma izmaksas apmācību laikā, kā arī palielināta valsts atbalsta intensitāte līdz maksimāli pieļaujamajai (60% vidējiem un 50% lieliem komersantiem), ietverot atbalsta intensitāti LIAA pievienotās vērtības daļai 100% apmērā un nodrošinot apmācību veikšanu pie ārvalstu investora saistītās personas.

|  |
| --- |
| Viedas imigrācijas risinājumu īstenošana augsti kvalificēta darbaspēka piesaistei no ārvalstīm un darbaspēka mobilitātes risinājumu attīstība |

Pārskata periodā EM turpināja darbu pie pasākumu īstenošanas darbaspēka pieejamības veicināšanai, t.sk. pie viedās imigrācijas veicināšanas un darba ar diasporu. Viedās imigrācijas veicināšanas ietvaros īstenotas vairākas aktivitātes ar mērķi uzlabot augsti kvalificētu ārvalstu speciālistu piesaisti Latvijas darba tirgum. Saskaņā ar Saeimā apstiprinātajiem grozījumiem Imigrācijas likumā, t.sk. EM sagatavotiem priekšlikumiem, EM izstrādāja un MK 2018.gada 20.februārī apstiprināja noteikumus Nr.108 [*“Specialitātes (profesijas), kurās prognozē būtisku darbaspēka trūkumu un kurās darbā Latvijas Republikā var uzaicināt ārzemniekus”*](https://likumi.lv/doc.php?id=297537). Profesiju sarakstā iekļautas 303 specialitātes (profesijas), kurās strādājošajiem trešo valstu pilsoņiem paātrināts darba atļauju noformēšanas process. Prognozējams, ka veikto izmaiņu rezultātā izsniegto darba atļauju skaits minētajās profesijās pieaugs par 200-300 darba atļaujām gadā, tādejādi mazinot spriedzi darba tirgū*.*

EM izstrādāja un MK 2018.gada 11.septembrī apstiprināja noteikumus Nr.566 [*“Grozījumi Ministru kabineta 2010.gada 21.jūnija noteikumos Nr.564 “Uzturēšanās atļauju noteikumi”*](https://likumi.lv/ta/id/301569-grozijumi-ministru-kabineta-2010-gada-21-junija-noteikumos-nr-564-uzturesanas-atlauju-noteikumi-), kas nosaka kārtību, kādā vismaz piecus gadus ilgu profesionālo pieredzi var atzīt par derīgu ES zilās kartes saņemšanai, ja ārzemniekam nav augstākās izglītības profesijā, kurā viņš tiks nodarbināts Latvijā. Sagaidāms, ka noteikumu projekta apstiprināšanas gadījumā izsniegto atļauju skaits varētu pieaugt ne vairāk kā par 50 uzturēšanās atļaujām gadā. Vienlaikus, ņemot vērā to, ka minētās atļaujas tiek izsniegtas augsti kvalificētiem speciālistiem pamatā IKT jomā, tam būs pozitīva ietekme uz nozares attīstību.

Turpinot darbu pie viedās imigrācijas veicināšanas, EM izstrādāja un publicēja LIAA interneta vietnē *(*[*http://workinlatvia.liaa.gov.lv/*](http://workinlatvia.liaa.gov.lv/)*)* informatīvo ceļvedi par darba atļauju noformēšanas procesu.

Vienlaikus, īstenojot darbu pie prioritārā uzdevuma īstenošanas, EM ir aktīvi uzraudzījusi LIAA stratēģijas darbam ar diasporu izstrādi. 2018.gadā stratēģija izstrādāta ar mērķi veicināt diasporas iesaisti eksporta, investīciju piesaistes un zināšanu un tehnoloģiju pārneses veicināšanā. Tas kalpo kā papildinošs elements jau esošajām LIAA aktivitātēm, kas vērstas uz Latvijas uzņēmumu konkurētspējas veicināšanu starptautiskajos tirgos, ārvalstu investīciju apjomu pieaugumu un Latvijas popularizēšanu gan kā tūrisma galamērķi, gan kā inovācijas atbalstošu un veidojošu valsti. MK 2019.gada 8.februārī tika atbalstīts EM ierosinātais valsts budžeta prioritārais pasākums diasporas uzņēmēju un nozaru profesionāļu iesaistei Latvijas tautsaimniecības izaugsmē, piešķirot šim mērķim papildu finansējumu no 2019. līdz 2021.gadam.

|  |
| --- |
| Jauna tiesiskā regulējuma izveide īres tirgus attīstībai |

Jau iepriekšējā pārskata periodā tika paveikts liels darbs jauna īres tiesiskā regulējuma un ar to saistīto normatīvo aktu grozījumu izstrādē. EM izstrādātais likumprojekts Dzīvojamo telpu īres likums atbalstīts MK 2018.gada 3.maija sēdē un virzīts izskatīšanai Saeimā. Tomēr likumprojekts 1. lasījumā tika pieņemts vien 2018.gada 20.decembrī un tas netika pieņemts līdz 12. Saeimas sasaukuma beigām. Tāpēc jau 13. Saeimai bija jālemj par likumprojekta izskatīšanu un atkārtotu pieņemšanu 1. lasījumā. Līdz ar to likumprojekta [*Dzīvojamo telpu īres likums*](https://titania.saeima.lv/LIVS13/SaeimaLIVS13.nsf/webAll?SearchView&Query=(%5bTitle%5d=*dz%C4%ABvojamo+telpu+%C4%ABres+likums*)&SearchMax=0&SearchOrder=4) skatīšana un apspriešana Saeimas Valsts pārvaldes un pašvaldības komisijā turpināsies arī 2019.gadā, kur EM ar iesaistītajām pusēm turpina darbu piedāvātā likumprojekta uzlabošanai, ievērojot sākotnēji nospraustos mērķus.

Lai uzlabotu konstatētās problēmas īres tirgū, būtiskākie no izvirzītajiem mērķiem ir šādi:

* visu īres līgumu bezmaksas reģistrācija zemesgrāmatā ar mērķi nodrošināt informācijas iegūšanu par noslēgtajiem īres līgumiem, kas var tikt izmantota gan īrnieku un izīrētāju strīdu risināšanai, gan arī ēnu ekonomikas apkarošanai;
* īrnieku interešu aizsardzība, nosakot, ka izīrētājs var paaugstināt īres maksu tikai tad, ja īres līgumā puses būs vienojušās par principiem un kārtību īres maksas paaugstināšanai;
* skaidrāku un paredzamāku nosacījumu noteikšana īres tiesiskajās attiecībās, tostarp, pārejot uz terminētiem īres līgumiem, tādējādi turpmāk īres līgumu vairs nevarēs noslēgt uz nenoteiktu laiku.

|  |
| --- |
| Atbalsta instrumentu attīstība mājokļa pieejamības veicināšanai |

Attīstot **Mājokļu atbalsta programmu** 2018.gadā tika veikti pasākumi mājokļa pieejamības veicināšanai, tostarp pilnveidojot normatīvos aktus un veicot darbu nepieciešamā finansējuma nodrošināšanai. [*Mājokļu garantiju programmas*](https://www.altum.lv/lv/pakalpojumi/iedzivotajiem/majoklu-garantiju-programma/par-programmu/) ietvaros saskaņā ar ALTUM sniegtajiem datiem pārskata periodā kopumā tika piešķirtas 3 842 garantijas mājokļa iegādei (par kopējo summu 27,7 milj. *euro*).

Viens no būtiskākajiem veikumiem šajā periodā ir mājokļa atbalsta programmas paplašināšana. Ņemot vērā grozījumus likumā “Par palīdzību dzīvokļa jautājuma risināšanā”, kas stājās spēkā 2018.gada 1.janvārī, kā arī izstrādājot MK 2018.gada 20.februāra noteikumus Nr.95 [*Noteikumi par valsts palīdzību dzīvojamās telpas iegādei vai būvniecībai*](https://likumi.lv/doc.php?id=297289), tika noteikts, ka turpmāk garantiju pirmajai iemaksai kredītam mājokļa iegādei vai būvniecībai būs iespēja saņemt ne tikai ģimenēm ar bērniem, bet arī personām, kas nepārsniedz 35 gadu vecumu un ieguvušas augstāko vai profesionālo izglītību. Jaunā iespēja ir guvusi sabiedrības atsaucību un saskaņā ar ALTUM datiem 2018.gadā jaunajiem speciālistiem tika piešķirtas 849 garantijas.

Veicot grozījumus minētajos normatīvajos aktos papildus tika noteikts, ka garantiju ģimenēm ar bērniem varēs izmantot personas ar kurām kopā dzīvo un kuru apgādībā ir bērns, kurš nav sasniedzis 24 gadu vecumu, tādējādi paplašinot arī šo iedzīvotāju grupu, kura var saņemt atbalstu programmas ietvaros. ALTUM dati liecina, ka kopš 2014.gada līdz 2018.gada beigām mājokļu atbalsta programmas ietvaros ģimenēm ar bērniem mājokļu būvniecībai vai iegādei kopā piešķirtas 10 287 mājokļu garantijas (par kopējo summu 72,7 milj. *euro*). Šajās ģimenēs kopā aug 14 816 bērni, kas nozīmē, ka nodrošinātajam atbalsta veidam ir nozīme arī Latvijas ģimeņu drošības veicināšanai.

Tāpat, lai apzinātu situāciju par mājokļu pieejamību un pašvaldību dzīvojamā fonda stāvokli, 2018.gadā EM veica pašvaldību aptauju, par pašvaldību īpašumā esošo dzīvojamo fondu, tā stāvokli un personu skaitu, kas reģistrētas pašvaldības palīdzības saņemšanai dzīvokļa jautājumu risināšanā, kā arī piedalījās LM pasūtītā [*Ikgadējā nabadzības un sociālās atstumtības mazināšanas rīcībpolitikas izvērtējuma*](http://www.lm.gov.lv/lv/16143-es-finansejums/lm-istenotie-projekti/aktualie-projekti/esf-projekts-ieklaujosa-darba-tirgus-un-nabadzibas-risku-petijumi-un-monitorings/aktualitates-un-pazinojumi/ikgadejs-ricibpolitikas-izvertejums)izstrādē (t.sk. par nevienlīdzību veselības aprūpē un mājokļu pieejamības jomā), sniedzot ekspertu viedokļus. Šī iegūtā informācija kļuva par vienu no sākuma soļiem 2019.gadā uzsāktajai sadarbībai ar OECD projektā “Mājokļu pieejamība Latvijā”.

# EM izmantojamie resursi

EM izmantojamos resursus raksturo finanšu izlietojums, personāla un IT nodrošinājums, kā arī pārskata periodā paveiktais EM vadības un darbības uzlabošanas sistēmās.

|  |  |
| --- | --- |
| Finanšu resursu izlietojums | |
| **6.attēls.** EM faktisko izdevumu dinamika  pēc naudas plūsmas milj., *euro*  Avots: EM dati | EM valsts pamatbudžeta izdevumi 2018.gada 12 mēnešos veidoja 168 296 441 *euro*, kas salīdzinot ar 2017.gadu palielinājušies par 27 481 206 *euro* jeb 19,5%. Izdevumi pamatfunkciju īstenošanai palielinājušies saistībā ar enerģētikas politikas īstenošanu, lai segtu 2017.gada izdevumus par **obligātā iepirkuma komponentes (OIK)** nodrošināšanu noteiktā apmērā un sniegtu atbalstu aizsargātajiem lietotājiem. Izdevumi par 966 797 *euro* samazinājušies ES politikas instrumentu daļā, galvenokārt, saistībā ar EEZ un Norvēģijas finanšu instrumentu projektu un pasākumu īstenošanu. |
|  |

Saskaņā ar likumu [*Par valsts budžetu 2018. gadam*](https://likumi.lv/ta/id/295569-par-valsts-budzetu-2018-gadam) valsts pamatbudžetā tika iemaksātas valsts nodevas par naftas produktu drošības rezervju uzturēšanu, par reģistrācijas darbībām būvkomersantu reģistrā, par patērētāju kreditēšanas pakalpojumu sniegšanu un pārreģistrāciju, par energoefektivitātes veicināšanu, par apvienošanas izvērtēšanu, kā arī subsidētās elektroenerģijas nodoklis. Detalizētākā informācija par EM valsts budžeta finansējumu un valsts budžeta izdevumiem programmu griezumā pārskata periodā atspoguļota zemāk noradītajās tabulās (skat. 2. un 3. tabulu).

# 2. tabula. EM valsts budžeta finansējums un tā izlietojums 2017. un 2018.gadā, *euro*

|  |  |  |  |  |
| --- | --- | --- | --- | --- |
| **Nr.**  **p.k.** | **Finansiālie rādītāji** | **2017.gadā (faktiskā izpilde)** | **2018.gadā** | |
| **apstiprināts** | **faktiskā izpilde** |
| **1**. | **Finanšu resursi izdevumu segšanai (kopā)** | **145 307 554** | **186 834 235** | **171 284 464** |
| **1.1.** | dotācijas no vispārējiem ieņēmumiem | 141 019 309 | 181 855 209 | 166 675 132 |
| **1.2.** | maksas pakalpojumi un citi pašu ieņēmumi | 2 738 555 | 3 904 417 | 3 736 112 |
| **1.3.** | ārvalstu finanšu palīdzība | 1 034 610 | 237 639 | 104 946 |
| **1.4.** | transferti | 515 080 | 836 970 | 768 274 |
| **2.** | **Izdevumi (kopā)** | **140 815 235** | **187 884 577** | **168 296 441** |
| **2.1.** | uzturēšanas izdevumi (kopā) | 138 919 227 | 185 616 623 | 166 132 795 |
| **2.1.1.** | kārtējie izdevumi | 46 706 484 | 64 498 700 | 50 350 814 |
| **2.1.2.** | subsīdijas, dotācijas un sociālie pabalsti | 91 221 838 | 115 210 760 | 110 455 897 |
| **2.1.3.** | kārtējie maksājumi Eiropas Kopienas budžetā un starptautiskā sadarbība | 418 806 | 658 083 | 634 739 |
| **2.1.4.** | uzturēšanas izdevumu transferti | 572 099 | 5 249 080 | 4 691 345 |
| **2.2.** | izdevumi kapitālieguldījumiem | 1 896 008 | 2 267 954 | 2 163 646 |
| **3.** | **Finansēšana (kopā)** |  | **1 050 342** |  |

*Avots: EM*

# 3. tabula. EM valsts budžeta izdevumi 2017. un 2018.gadā sadalījumā pa budžeta programmām, *euro*

| **Programmas/ apakšprogrammas kods** | **Programmas/ apakšprogrammas nosaukums** | **2017.gadā**  **faktiski izpildīts** | **2018.gadā**  **faktiski izpildīts** |
| --- | --- | --- | --- |
| **Kopā** | | **140 815 235** | **168 296 441** |
| 20.00.00 | Būvniecība | 2 266 269 | 2 457 213 |
| 24.00.00 | Statistiskās informācijas nodrošināšana | 10 004 635 | 10 083 401 |
| 26.00.00 | Godīgas konkurences nodrošināšana, iekšējā tirgus un patērētāju tiesību aizsardzība | 3 965 544 | 4 392 466 |
| *26.01.00* | *Iekšējais tirgus un patērētāju tiesību aizsardzība* | *2 293 704* | *2 712 425* |
| *26.02.00* | *Konkurences politikas ieviešana* | *1 225 053* | *1 283 512* |
| *26.04.00* | *Atbilstības novērtēšana un kvalitātes nodrošināšana* | *446 787* | *396 529* |
| 27.00.00 | Valsts atbalsta politikas ieviešana | 4 087 250 | 1 088 244 |
| *27.11.00* | *Privatizācijas aģentūras pamatkapitāla palielināšana (finansēšanas daļa)* | *3 000 000* | - |
| *27.12.00* | *LIAA darbības nodrošināšana* | *1 087 250* | *1 088 244* |
| 28.00.00 | Ārējās ekonomiskās politikas ieviešana | 3 511 985 | 3 733 969 |
| 29.00.00 | Enerģētikas politika | 83 431 495 | 111 124 460 |
| *29.01.00* | *Naftas produktu rezervju uzturēšana* | *8 254 366* | *10 541 324* |
| *29.02.00* | *Elektroenerģijas lietotāju atbalsts* | *75 177 129* | *98 528 982* |
| *29.04.00* | *Energoefektivitātes politikas ieviešana* | *-* | *142 824* |
| *29.05.00* | *Valsts pētījumu programma enerģētikā* | *-* | *1 911 330* |
| 30.00.00 | Tūrisma politikas ieviešana | 751 881 | 798 987 |
| 33.00.00 | Ekonomikas attīstības programma | 5 958 584 | 6 664 937 |
| 34.00.00 | Iemaksas starptautiskajās organizācijās | 199 647 | 206 739 |
| 62.00.00 | ERAF projektu un pasākumu īstenošana | 16 942 281 | 19 613 150 |
| *62.06.00* | *ERAF projekti (2007-2013)* | *-* | *48 835* |
| *62.07.00* | *ERAF projekti (2014-2020)* | *16 118 821* | *18 802 979* |
| *62.20.00* | *Tehniskā palīdzība ERAF apgūšanai (2014-2020)* | *823 460* | *761 336* |
| 63.00.00 | ESF projektu un pasākumu īstenošana | 142 923 | 159 038 |
| *63.07.00* | *ESF projekti (2014-2020)* | *75 871* | *92 372* |
| *63.20.00* | *Tehniskā palīdzība ESF apgūšanai (2014-2020)* | *67 052* | *66 666* |
| 67.00.00 | Eiropas Kopienas iniciatīvas projektu un pasākumu īstenošana | 1 640 156 | 1 277 141 |
| *67.02.00* | *Atmaksa valsts pamatbudžetā par Eiropas Kopienas iniciatīvu finansējumu (2007-2013)* | *22 311* | *7 111* |
| *67.06.00* | *Eiropas Kopienas iniciatīvas projekti* | *1 617 845* | *1 270 030* |
| 69.00.00 | Mērķa „Eiropas teritoriālā sadarbība” pārrobežu sadarbības programmu, projektu un pasākumu īstenošana | 669 141 | 227 866 |
| *69.02.00* | *Atmaksas valsts pamatbudžetā par mērķa „Eiropas teritoriālā sadarbība” pārrobežu sadarbības programmu, projektu un pasākumu īstenošanu* | *175 737* | *56 870* |
| *69.03.00* | *Atmaksa mērķa „Eiropas teritoriālā sadarbība” finansējuma saņēmējam par veiktajiem izdevumiem no ārvalstu finanšu palīdzības* | *329 058* | *-* |
| *69.06.00* | *Mērķa „Eiropas teritoriālā sadarbība” pārrobežu sadarbības projekti* | *164 346* | *170 996* |
| 70.00.00 | Citu ES politiku instrumentu projektu un pasākumu īstenošana | 73 024 | 72 579 |
| *70.06.00* | *Latvijas pārstāvju ceļa izdevumu kompensācija dodoties uz ES Padomes darba grupu sanāksmēm* | *73 024* | *72 579* |
| 71.00.00 | EEZ finanšu instrumenta un Norvēģijas valdības divpusējā finanšu instrumenta finansēto programmu, projektu un pasākumu īstenošana | 2 926 624 | 77 577 |
| *71.06.00* | *EEZ finanšu instrumenta un Norvēģijas valdības divpusējā finanšu instrumenta finansētie projekti* | *2 926 624* | *77 577* |
| 97.00.00 | Nozaru vadība un politikas plānošana | 7 179 066 | 6 194 480 |
| 99.00.00 | Līdzekļu neparedzētiem gadījumiem izlietojums | 64 730 | 124 194 |

*Avots: EM*

|  |
| --- |
| Personāla raksturojums |

EM ierēdņu un darbinieku amatu struktūra 2018.gadā bija apstiprināta ar 220 amata vietām, no tām ̶ 174 ierēdņu amata vietas un 46 darbinieku amata vietas. Līdz ar to ministrijas struktūrā bija 79% ierēdņu amatu un 21% darbinieku amatu. Sadalījumā pa vecuma grupām 3% nodarbināto ir vecumā līdz 25 gadiem, 43% vecumā no 25 līdz 35 gadiem, vecuma grupā no 36 līdz 45 gadiem ir 34% nodarbināto, bet vecuma grupā no 46 līdz 55 gadiem, un virs 55 gadiem attiecīgi 10% nodarbināto. EM 3% nodarbināto ir doktora grāds, 52% maģistra grāds, 36% bakalaura grāds, 4% nodarbināto ir augstākā izglītība, kura nav pielīdzināta Augstskolu likumā noteiktiem grādiem un profesionālajām kvalifikācijām, kā arī 5% nodarbināto nav augstākās izglītības vai tie turpina studijas, lai iegūtu bakalaura grādu. Sadalījums pa izglītības jomām veidojas šāds: 22% nodarbināto ir izglītība vadībzinātnēs (t.sk. arī uzņēmējdarbībā), 34% ̶ juridiskā izglītība vai ekonomiskā izglītība, 14% ̶ izglītība inženierzinātnēs (t.sk. būvniecībā) vai dabaszinātnēs un informācijas tehnoloģijās, 6% ̶ politikas zinātnēs, 4% ̶ ES studijās un humanitārajās zinātnēs, attiecīgi 20% ir dažādās sīkāk nesaklasificētās nozarēs. EM nodarbināto mainības procents 2018.gadā bija 21%.

|  |
| --- |
| IT nodrošinājums |

2018.gada 1.janvārī EM tika ieviesta dokumentu vadības sistēma *Namejs Enterprise*. Lai nodrošinātu tās veiksmīgu darbību, tika organizētas lietotāju apmācības ministrijas darbiniekiem.

2018.gadā tika uzsākts darbs pie vienotas, uz modernām tehnoloģijām un labajā praksē balstītas grāmatvedības un personāla vadības procesu nodrošināšanas EM resorā, t.sk. izveidojot resursu vadības sistēmas *Horizon* vienoto platformu, izstrādājot centralizētas vadlīnijas *Horizon* resursu vadības sistēmai un nodrošinot EM, LATAK, BVKB, KP, un PTAC darbu vienotajā platformā. Aktīvi tiek turpināta resursu vadības sistēmas *Horizon* vienotas platformas attīstība, lai sākot ar 2020.gada 1.janvāri arī CSP un LIAA varētu veiksmīgi uzsākt darbu vienotajā e-vidē.

Vienlaikus 2018.gadā pieejamā finansējuma ietvaros EM veica portatīvo datoru nomaiņu, kas bija vecāki par 5 gadiem, kā arī iegādājās nepārtrauktās barošanas blokus UPS, lai veiktu esošo UPS nomaiņu un nodrošinātu informācijas un komunikācijas tehnoloģiju resursu aizsardzību pret īslaicīgiem elektroenerģijas padeves traucējumiem.

|  |
| --- |
| Pārskats par EM vadības un darbības uzlabošanas sistēmām |

Lai nodrošinātu labu pārvaldību, uzdevumu efektīvu izpildi, kā arī veicinātu nodarbināto izaugsmi un attīstību, EM regulāri pārskata ministrijas organizatorisko struktūru un amatu klasifikāciju, t.sk. nodarbināto izvietojuma atbilstību noteikto mērķu sasniegšanai. Tā rezultātā pārskata periodā izmaiņas amatu saimēs, līmeņos un noteiktajos uzdevumos skāra daudzas ministrijas struktūrvienības. Būtiskākās izmaiņas 2018.gadā veiktas EM enerģētikas un uzņēmējdarbības sektora struktūrvienībās.

Lai palielinātu EM enerģētikas sektora struktūrvienību resursu izlietojuma efektivitāti, kā arī nodalītu enerģētikas politikas plānošanas funkciju no ieviešanas funkcijas, ar 2018.gada martu tika veiktas atbilstošas izmaiņas. EM enerģētikas sektora struktūrvienībām tuvākajos gados paredzēts veikt ievērojamu darba apjomu saistībā ar jaunajiem plānošanas dokumentiem, kuru izstrāde paredzēta ES Tīras enerģijas pakotnē, no kuriem nozīmīgākais ir visaptverošs klimata un enerģijas plāns līdz 2030.gadam (skat. 4.1.sadaļu). Minētie politikas plānošanas uzdevumi, galvenokārt, būs saistīti ar AER, energoefektivitātes un klimata pārmaiņu jautājumiem. To īstenošanai EM 2018.gadā tika izveidotas trīs departamenti, ar atšķirīgu kompetenču sadalījumu: *Enerģijas tirgus un infrastruktūras departaments, Ilgtspējīgas enerģētikas politikas departaments* un *Enerģētikas politikas administrēšanas departaments.*

Nodalot politikas administrēšanu, EM struktūrvienībām, kas strādā ar enerģētikas nozares politikas plānošanu ir iespēja pilnvērtīgāk koncentrēties uz rīcības plāna uzdevumiem, sekmējot politikas plānošanas funkcijas realizāciju. Enerģētikas politikas administrēšanas departamentam, galvenokārt, veicot politikas ieviešanu ir uzlabota pakalpojumu administrēšanas kvalitāte, pilnveidota juridisko jautājumu risināšana.

Lai EM struktūras Uzņēmējdarbības blokā nodrošinātu politikas plānošanas funkcijas ciešāku sasaisti ar ES fondu atbalsta instrumentiem, kā arī, lai nodrošinātu funkciju efektīvāku īstenošanu, ar 2018.gada decembri tika veiktas izmaiņas. Ciešākai inovāciju politikas plānošanas funkciju sasaistei ar praktisko pusi, t.i., investīciju projektiem, kas vērsti uz inovāciju attīstīšanu, tādējādi sasniedzot kopējos ekonomiskās izaugsmes mērķus, izveidots *Inovācijas departaments*. Uzņēmumu, jo īpaši mikro un MVU izaugsme un konkurētspēja aizvien vairāk atkarīga gan no spējas pielietot jaunas zināšanas, organizācijas un darba metodes, gan kapacitātes iesaistīties pētniecisko izstrādņu komercializācijas procesos, lai attīstītu jaunus produktus, pakalpojumus vai procesus. Šo mērķu sasniegšanai nepieciešams veikt uzlabojumus Inovācijas politikas jomā, par pamatu ņemot Latvijas rādītājus Eiropas Inovācijas indeksā un veicot mērķtiecīgas darbības, lai šos radītājus uzlabotu un vienlaikus pilnveidotu inovāciju politiku.

EM savā darbā ievēro labas pārvaldības principu, kas ietver atklātību pret sabiedrību, datu aizsardzību, taisnīgu procedūru īstenošanu saprātīgā laikā, kvalitatīvu pakalpojumu sniegšanu un citus noteikumus, lai veiktu savas funkcijas ievērojot sabiedrības intereses.

Pārskata periodā saskaņā ar ekonomikas ministra 2018. gada 24. aprīļa rīkojumu „Par iekšējā audita sistēmu ekonomikas ministram padotajās institūcijās” un EM Iekšējā audita nodaļas 2018. gada plānu tika pabeigts 2017. gada prioritārais audits un veikti seši auditi – 2018. gada prioritārais audits, viens ministrijas pamatdarbības sistēmās un četri ministrijas atbalsta sistēmās, novērtējot auditējamo sistēmu iekšējās kontroles darbību. Valsts pārvaldes pakalpojumu auditā tika izanalizēta EM resora iekšējās kontroles sistēmas valsts pārvaldes pakalpojumu nodrošināšanas jomā, valsts pārvaldes uzdevumu deleģēšanas audita ietvaros tika izvērtēts EM izveidotais deleģējumu līgumu uzraudzības mehānisms, kā arī KP tika novērtēta konkurences veicināšanas politikas īstenošana. Auditu rezultātā tika secināts, ka auditējamo sistēmu iekšējās kontroles sistēmas darbojas, lai gan ir nepieciešami atsevišķi uzlabojumi, tomēr kopumā novērtētās kontroles ir atbilstošas, pietiekamas un efektīvas, kas ļauj sniegt pietiekamu pārliecību, ka riski tiek vadīti un auditēto sistēmu mērķi tiks sasniegti.

Kopā pārskata periodā sagatavoti 14 audita ziņojumi, lai pilnveidotu un uzlabotu ministrijas un padotības iestāžu iekšējo kontroles sistēmu atbilstību normatīvo aktu prasībām, nodrošinātu efektīvu funkciju pārdali un cilvēkresursu plānošanu ministrijā un padotības iestādēs. Pārskata periodā ieviesto iekšējo audita ieteikumu skaits bija 77% un ārējo revīziju ieteikumu skaits bija 58% attiecībā pret ieteikumu skaitu, kuru ieviešanas termiņš bija pārskata gads.

Lai sabiedrībai nodrošinātu pietiekamu pārliecību par ministrijas funkciju un uzdevumu kvalitatīvu izpildi, mērķu un rezultatīvo rādītāju sasniegšanu, EM 2018. gadā ir pārskatīts risku vadības procesa normatīvais regulējums un uzsākta 2017. gadā apstiprinātā “EM risku vadības plāna” aktualizēšana, kā rezultātā tiks atjaunoti iepriekš identificētie darbības, stratēģiskie, finanšu, komunikācijas, darba vides un personāla politikas riski un izstrādāti pasākumi to mazināšanai vai novēršanai.

# EM lielie pētījumi

2018.gadā EM īstenoja vai uzsāka īstenot virkni pētījumu būvniecības un mājokļu nodrošināšanas, kā arī enerģētikas un uzņēmējdarbības vides pilnveidošanas jomās. Detalizētāka informācija par pabeigtajiem pētījumiem ir pieejama [*pētījumu datu bāzē*](http://petijumi.mk.gov.lv/).

Īstenojot iepriekšējā gadā uzsākto pētījumu *Ēku energoefektivitātes prasību definēšana dažādām ēku klasēm, ņemot vērā ēku dzīves cikla izmaksas*, 2018.gadā tika sagatavots Latvijas Universitātes pētnieku ziņojumus par izmaksu ziņā optimālu minimālo energoefektivitātes prasību līmeņu aprēķināšanu jaunām un rekonstruējamām ēkām attiecībā uz ēkas elementiem (ēkas norobežojošās konstrukcijas) un attiecībā uz ēku kopumā. Tika aprēķināti izmaksu optimālie līmeņi izvēlētajām references ēkām, salīdzinot rezultātus ar spēkā esošo normatīvo aktu prasībām un sniegti priekšlikumi normatīvo aktu uzlabošanai.

2018.gadā EM turpināja īstenot iepriekšējā gadā uzsākto ESF līdzfinansēto pētījumu [*Darba tirgus apsteidzošo pārkārtojumu sistēmas izveides iespējas un vidēja un ilgtermiņa darba tirgus prognožu sasaiste ar rīcībpolitiku*](http://petijumi.mk.gov.lv/node/2906). To plānots pabeigt 2019.gadā. Pārskata periodā pabeigta esošās DATAPS izveides un pilnveides iespēju izpēte, sagatavoti priekšlikumi nepieciešamajiem uzlabojumiem vidēja un ilgtermiņa prognozēšanā izmantojamo datu jomā. Izstrādāti priekšlikumi un izpētītas iespējas vidēja un ilgtermiņa darba tirgus prognožu izmantošanai selektīvas darbaspēka migrācijas mehānismu ieviešanas kontekstā un piedāvāts efektīvākais modelis, pēc kādiem principiem veidot profesiju sarakstu, kam piemērojami imigrācijas atvieglojumi. Sagatavota izglītības profesiju atbilstības tabula vidēja un ilgtermiņa darba tirgus prognozēšanas vajadzībām. Izstrādātas vadlīnijas karjeras konsultantiem par darba tirgus prognožu interpretāciju un izmantošanu izglītības piedāvājuma un karjeras vadībā.

2018.gadā tika īstenots [*Pētījums par prognozētām izmaiņām darbaspēka un būvmateriālu izmaksām būvniecības nozarē Latvijā*](http://petijumi.mk.gov.lv/node/3061), lai konstatētu tendences būvniecības pakalpojumu darbaspēka un būvmateriālu izmaksās, balstoties uz ietekmējošo faktoru analīzi, un pamatojoties uz to, efektīvāk plānotu valsts budžeta līdzekļu novirzīšanu būvniecībai. Paveikts detalizēts izvērtējums un sagatavotas prognozes laika periodam 2018. ̶ 2022.gadam, kā arī informācija par kopējo būvniecības apjomu un izmaksām, būvniecības nozares apakšnozarēm (dzīvojamās ēkas, nedzīvojamās ēkas, inženierbūves, transporta objekti, u.c.). Pētījumā rezultātā tika secināts, ka kopējās būvniecības izmaksas laika periodā 2018. ̶ 2022.gadam vidēji palielināsies par 4,31% gadā.

Pētījums [*Latvijas Būvniecības nozares kvalitātes indeksa un mērījumu metodoloģijas izstrāde un aptaujas instrumenta (anketas) sagatavošana un testēšana*](http://petijumi.mk.gov.lv/node/3138) tika veikts, lai iegūtu iespēju objektīvi novērtēt apmierinātību ar būvniecības tirgus dalībnieku pakalpojumu kvalitāti un izveidotu ilgtspējīgu Latvijas būvniecības nozares pakalpojumu kvalitātes monitoringa sistēmu. Tā veidos kopējo būvniecības nozares procesa un visu apakšprocesu kvalitātes mērījumu sistēmu, lai turpmāk regulāri izzinātu nozares dalībnieku viedokļus, apkopotu secinājumus, noteiktu uzlabojamos procesus un izstrādātu priekšlikumus būvniecības pakalpojumu kvalitātes uzlabošanai. 2018.gada ietvaros izstrādāta un testēta metodoloģija turpmākai indeksa noteikšanai, kuras ietvaros iegūtais rezultāts liecina, ka kopumā būvniecības nozarē sniegto pakalpojumu kvalitāte novērtēta ar 71% no 100%.

2018.gadā tika īstenoti arī padziļinātas ekspertīzes pētījumi [*Klasteru programmas ikgadējā novērtējuma metodoloģijas izstrāde*](http://petijumi.mk.gov.lv/node/3064)un [*Priekšlikumu izstrāde jaunu pakalpojumu attīstībai klasteru organizācijās*](http://petijumi.mk.gov.lv/node/3065). Rezultātā ir izstrādāti priekšlikumi ikgadējā novērtējuma metodoloģijai “Klasteru programmas” efektivitātes izvērtēšanai (t.sk., sniegts vērtējums par esošiem klasteru programmas efektivitātes novērtējuma rādītājiem, turpmāk izmantojamiem kvantitatīvajiem un kvalitatīvajiem rādītājiem, sagatavotas infografikas par piedāvāto indikatoru paketi klasteru efektivitātes izvērtēšanai) un jaunu pakalpojumu attīstībai klasteru organizācijās. Latvijā klasteru organizācijas galvenokārt fokusējas uz šaura profila pakalpojumiem (semināru organizēšanu, pieredzes apmaiņu, dalība izstādēs, u.c.), tai pat laikā uzņēmumiem arvien grūtāk ir saglabāt konkurētspēju mūsdienu globalizācijas un digitalizācijas strauji augošajā laikmetā. Lai nodrošinātu atbilstošu pakalpojumus klasteru biedriem, nepieciešams pārskatīt klasteru dalībnieku vajadzības un klasteru organizāciju iespējas tās apmierināt, meklējot jaunus konkurētspējīgus pakalpojumus, kas uzlabotu uzņēmumu konkurētspēju, palīdzētu tiem iesaistīties globālajās vērtību ķēdēs un palielināt to nozīmi Viedās specializācijas stratēģijas ieviešanā. Klasteru programmas ietvaros tiek atbalstītas 14 klasteru organizācijas, taču ne visi klastera dalībnieki un sadarbības partneri līdz šim ir saņēmuši kādu no klasteru organizācijas pakalpojumiem, tāpēc tika identificētas esošās problēmas un izaicinājumi saistībā ar pakalpojumu nodrošināšanu klasteros. Pētījuma beigās izstrādātajā ziņojumā sniegti priekšlikumiem iesaistītajām pusēm, par jaunu klasteru pakalpojumu izveides potenciālu.

2019.gadā EM plāno uzsākt būvniecības, tūrisma, eksporta veicināšanas, industrijas un pakalpojumu politikas jomās šādus svarīgākos pētījumus:

* kompleksi analītisku pētījumu [*Nākamā ES plānošanas perioda finanšu instrumentu izveidei*](http://petijumi.mk.gov.lv/node/3201), kurā paredzēts veikt vispārīgu Latvijas inovācijas ekosistēmas nepilnību analīzi, novērtējumu par pieeju un pieredzi attiecībā uz nacionāla un ES līmeņa atbalsta instrumentiem, izstrādāt priekšlikumus ienākumu dalīšanas operacionālā modeļa ieviešanai Latvijas inovācijas ekosistēmā;
* sabiedriskās domas pētījumu [*Eksportspējīgu tūrisma produktu attīstības Latvijā rīcības plāna izstrādei*](http://petijumi.mk.gov.lv/node/3063), veicot izpēti [*esošo atbalsta instrumentu analīzei un izstrādājot priekšlikumus tūrisma nozarei Interreg Europe programmas projekta BRANDtour ietvaros*](http://petijumi.mk.gov.lv/node/3202), iegūstot līdzšinējo atbalsta instrumentu izvērtējumu un izvirzot priekšlikumus tūrisma politikas izstrādei. Jau 2018.gadā ir veikta šī pētījuma priekšizpēte. Rīcības plānu tūrisma piedāvājuma attīstībai Latvijā EM un citas par tūrismu atbildīgās iestādes varētu izmantot kā pamatu turpmākām aktivitātēm, lai veicinātu uzņēmējdarbības aktivitātes tūrisma produktu attīstībai. Rīcības plānu paredzēts izmantot par pamatu nākošā perioda Latvijas tūrisma pamatnostādņu izstrādei, kā arī efektīvu politisko instrumentu izstrādāšanai tūrisma nozares attīstības veicināšanai, lai iesaistītos reģionālos, nacionālos un internacionālos tirgos un inovāciju procesos, paaugstinātu MVU skaitu, kas piedāvā jaunus tūrisma produktus darījumu un pasākumu tūrisma, kā arī veselības/labklājības sektoros;
* izpētes monitoringu ̶ [*Kvalitātes un apmierinātības mērījumi būvniecībā*](http://petijumi.mk.gov.lv/node/3196), radot jaunu iespēju nozares pakalpojumu sniedzējiem salīdzināt savu individuālo pakalpojumu kvalitāti ar nozares procesu posmu kvalitātes līmeņiem, veicinot pakalpojumu sniedzēju konkurētspējas uzlabojumus, ļaujot nozares organizācijām noteikt uzlabojamos procesus;
* pētījumu par [*Prognozētām izmaiņām darbaspēka un būvmateriālu izmaksās būvniecības nozarē*](http://petijumi.mk.gov.lv/node/3197), turpinot iesākto darbu un iegūstot prognozes par būvniecības izmaksu pieaugumu, cenu izmaiņām un faktoriem kas to ietekmē, nozarē kopumā un apakšnozarēs laika periodā no 2018. ̶ 2023.gadam, analizējot faktorus, kas veicina cenu izmaiņas;
* pētījumu par[*Būvlaukumā nodarbināto kvalifikācijas identifikācijas sistēmu*](http://petijumi.mk.gov.lv/node/3198), lai izvērtētu alternatīvas un noteiktu piemērotas nodarbināto kvalifikācijas identifikācijas sistēmas prasības iekļaušanai normatīvajā regulējumā;
* pētījumu par [*Naftas un naftas produktu drošības rezervju cenas veidošanos*](http://petijumi.mk.gov.lv/node/3200) *un priekšlikumu izstrādi labākajam risinājumam valsts naftas produktu drošības rezervju izveidei*, lai iegūtu informāciju un noteiktu labākos risinājumus, kas turpmāk būtu izmantojami iegādājoties naftas produktus valsts īpašumā un uzglabājot tos kā naftas rezerves, pakāpeniski pārejot uz aģentūras modeli ̶ Centrālo krājumu uzturēšanas struktūru (naftas produktu aģentūru).

# EM sniedzamo pakalpojumu pilnveidošana un efektivitāte

|  |  |
| --- | --- |
|  | EM pārskata periodā nodrošināja 10 pakalpojumu īstenošanu (izpildes rādītājus par 2018.gadu skat. [9.pielikumā](#_EM_pakalpojumu_uzskaites)). Pakalpojumu uzskaite, efektivitātes novērtējums un pilnveidošanas aktivitātes bija veikti atbilstoši MK 2017.gada 4.jūlija noteikumiem Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” un 2018.gadā sagatavotam ministrijas pakalpojumu izvērtējumam “EM valsts pārvaldes pakalpojumu efektivizācijas, t.sk., elektronizācijas iespējas līdz 2020.gadam”. |

Pārskata periodā tika veikti uzlabojumi ministrijas pakalpojumu sniegšanas procesam, kā arī, atbilstoši MK noteikumu Nr.399 noteiktajam, veikts pakalpojumu efektivitātes novērtējums, pamatojoties uz izpildes rādītāju apkopojumu (skat. [9.pielikumu](#_EM_pakalpojumu_uzskaites)), katram EM pakalpojumam aprēķinot efektivitātes pieaugumu 2018.gadam salīdzinājumā ar 2017.gadu (skat. 4.tabulu).

Pārskata periodā katram pakalpojumam tika veikti dažādi pilnveidojumi:

[*Pārrobežu problēmu risināšana (SOLVIT centrs)*](https://www.latvija.lv/lv/PPK/dzives-situacija/apakssituacija/p417/ProcesaApraksts): Iekšējās tirgus informācijas sistēmas (IMI sistēmas) SOLVIT modulī tika pievienota sadaļa “Inside SOLVIT”, kas ir foruma platforma SOLVIT darbiniekiem. Platformā tiek ievietoti lietu risināšanai nepieciešami dokumenti un atskaites no apmācībām un semināriem, SOLVIT centru kontakti, kā arī nodrošināta vieta diskusijām par aktuālajām tēmām. Ir svarīgi atzīmēt, ka 2018.gadā EK veica SOLVIT klientu apmierinātības mērījumus. No 15 slēgtām lietām (Latvijas, kā vadošā centra, gadījumos) 67% no aptaujātiem klientiem sniedza atbildes uz aptaujas jautājumiem. Kopējais klientu apmierinātības līmenis ar SOLVIT pakalpojumu bija novērtēts ar 3 punktiem no 4 maksimāli iespējamajiem.

*Privatizācijas sertifikātu tirgus starpniecības sabiedrību licencēšana*: Atvieglojot klientiem dokumentu iesniegšanas procedūru, tika uzsākta e-formu paraugu izstrāde ar mērķi 2019.gadā nepieciešamo dokumentu veidlapas ievietot *latvija.lv* portālā.

[*Naftas produktu drošības rezervju administrēšana*](https://www.latvija.lv/lv/PPK/dzives-situacija/apakssituacija/p4287/ProcesaApraksts): Lai nodrošinātu kvalitatīvāku elektronisko pakalpojumu sniegšanu, NAPRO sistēmā tika nodrošināta jauna Valsts ieņēmumu dienesta servisa (tīmekļa pakalpes) integrācija, kā arī atjaunota *MySQL* datu bāzes un *Ruby&Rails* versijas.

[*Atļauju izsniegšana elektroenerģijas ražošanas jaudu palielināšanai vai jaunu ražošanas iekārtu ieviešanai*](https://www.latvija.lv/lv/PPK/dzives-situacija/apakssituacija/p794/ProcesaApraksts): Lai samazinātu klientiem administratīvo slogu, 2018.gadā paveiktas darbības, kas tika vērstas uz atļauju izsniegšanas procedūru vienkāršošanu un pakalpojuma mērķauditorijas mazināšanu, sagatavojot grozījumus MK noteikumos Nr.883 un Elektroenerģijas tirgus likumā.

[*Darbības pārskatu iesniegšana par elektrostaciju, kurā saražotā elektroenerģija tiek iepirkta obligātā iepirkuma ietvaros vai par kuru maksā garantēto maksu par tajā uzstādīto elektrisko jaudu*](https://www.latvija.lv/lv/PPK/dzives-situacija/apakssituacija/p4288/ProcesaApraksts): Ar 2018.gada 10.aprīļa grozījumiem MK noteikumos Nr.221 un Nr.262 tika iekļauta prasība no 2019.gada 1.janvāra elektrostaciju gada pārskatus iesniegt EM elektroniskajā sistēmā, kas paredzēta elektrostaciju gada pārskatu iesniegšanai. Elektroniskā sistēma izveidota un pieejama tīmekļa vietnes adresē *https://ener.gov.lv.*

[*Energoefektivitātes likumā noteikto prasību izpildes*](https://www.latvija.lv/lv/PPK/dzives-situacija/apakssituacija/p4291/ProcesaApraksts) *administrēšana*: Pārskata periodā tika turpināts darbs pie EM energoefektivitātes monitoringa un administrēšanas sistēmas papildināšanas.

[*Izcelsmes apliecinājumu izsniegšana par elektroenerģiju, kas saražota no atjaunojamiem energoresursiem vai augstas efektivitātes koģenerācijā*](https://www.latvija.lv/lv/PPK/dzives-situacija/apakssituacija/p4289/ProcesaApraksts): Saeimā tika iesniegts priekšlikums grozījumiem *Elektroenerģijas tirgus likumā*, paredzot elektroenerģijas izcelsmes apliecinājumu izsniegšanu nodot PSO, pievienojoties elektroniskajai Eiropas Enerģijas izcelsmes apliecinājumu sistēmai.

[*Tiesību piešķiršana uz samazināto OIK maksājumu energoietilpīgiem apstrādes rūpniecības uzņēmumiem*](https://www.latvija.lv/lv/PPK/dzives-situacija/apakssituacija/p4290/ProcesaApraksts): 2018.gadā tika izveidota datu pārbaudes matrica *MS Excel* programmā, kas padara sistemātiskāku un pārskatāmāku datu validāciju, kā arī uzsāktas pārrunas ar sadales sistēmas operatoriem par patēriņa elektroniski lasāmu datu iegūšanu.

[*Operatīvā transportlīdzekļa statusa*](https://www.latvija.lv/lv/PPK/dzives-situacija/apakssituacija/p4464/ProcesaApraksts) *piešķiršana*: Nolūkā uzlabot sistēmu, pārskata periodā tika izvērtēta iespēja šo funkciju nodot SM resoram, kas veic līdzīgas funkcijas, kā arī paredzēt, ka lēmumus neparaksta ekonomikas ministrs.

*Ogļūdeņražu meklēšanas, izpētes un ieguves administratīvās pārraudzības veikšana*: Pārskata periodā pilnveidojumi pakalpojumam nebija aktuāli, jo minētās darbības jomas attīstībā ieinteresēto komersantu loks ir minimāls (skat. 4.tabulu).

# 4. tabula. EM sniedzamo valsts pārvaldes pakalpojumu sniegšanas efektivitātes rādītāji[[4]](#footnote-5) 2018.gadā

| **Nr.** | **Pakalpojuma nosaukums** | **Pakalpojuma administrēšanai paredzēto amata vietu skaita izmaiņas 2018.gadā pret 2017.gadu, %** | **Kopā rezultāta izsniegšana 2017.gadā, skaits** | **Kopā rezultāta izsniegšana 2018.gadā, skaits** | **Efektivitātes pieaugums 2018.gadā, salīdzinot ar 2017.gadu, %** |
| --- | --- | --- | --- | --- | --- |
| 1. | Pārrobežu problēmu risināšana (SOLVIT centrs) | 0 | 45 | 50 | **11** |
| 2. | Privatizācijas sertifikātu tirgus starpniecības sabiedrību licencēšana | 0 | 8 | 8 | **-** |
| 3. | Naftas produktu drošības rezervju administrēšana | 0 | 792 | 790 | **0** |
| 4. | Atļauju izsniegšana elektroenerģijas ražošanas jaudu palielināšanai vai jaunu ražošanas iekārtu ieviešanai | 0 | 128 | 231 | **80** |
| 5. | Darbības pārskatu iesniegšana par elektrostaciju, kurā saražotā elektroenerģija tiek iepirkta obligātā iepirkuma ietvaros vai par kuru maksā garantēto maksu par tajā uzstādīto elektrisko jaudu | -40 | 382 | 383 | **67** |
| 6. | Energoefektivitātes likumā noteikto prasību izpildes administrēšana | 20 | 388 | 916 | **97** |
| 7. | Izcelsmes apliecinājumu izsniegšana par elektroenerģiju, kas saražota no atjaunojamiem energoresursiem vai augstas efektivitātes koģenerācijā | 0 | 34 | 11\* | **-** |
| 8. | Tiesību piešķiršana uz samazināto obligātā iepirkuma komponentes maksājumu energoietilpīgiem apstrādes rūpniecības uzņēmumiem | 0 | 7 | 37 | **429** |
| 9. | Operatīvā transportlīdzekļa statusa piešķiršana | 0 | 6 | 13 | **117** |
| 10. | Ogļūdeņražu meklēšanas, izpētes un ieguves administratīvās pārraudzības veikšana | 0 | - | 1 | **-** |

*Avots: EM aprēķini*

*\*Pazeminājās klientu pieteikumu skaits pieprasījuma samazināšanas dēļ*

Sabiedrības informētībai par EM aktivitātēm, izstrādātajiem politikas plānošanas dokumentiem, normatīvo aktu projektiem, ministrijas pieņemto lēmumu skaidrošanai, ikdienas komunikācijas un viedokļu apmaiņas nodrošināšanai, 2018. gadā regulāri gatavota un izplatīta informācija plašsaziņas līdzekļiem, sniegtas intervijas un atbildes gan uz iedzīvotāju, gan žurnālistu jautājumiem par ministrijas kompetencē esošajiem jautājumiem.

# Komunikācija ar sabiedrību

Turklāt ministrijas pārstāvji piedalījušies dažādos televīzijas un radio raidījumos. Bija organizētas konferences, semināri uzņēmējiem un citiem interesentiem, pilnveidota un regulāri aktualizēta ministrijas tīmekļa vietne [*www.em.gov.lv*](http://www.em.gov.lv), kā arī īstenota aktīva komunikācija sociālajos tīklos. Nozīmīgākās īstenotās komunikācijas kampaņas 2018. gadā bija “Atbalsts uzņēmējiem”, “Radi Latvijā! Konkurē pasaulē”, Informatīvi skaidrojoša kampaņa AER nozares ilgtspējīgai attīstībai nākotnē un “Dzīvo siltāk”.

**Informatīvās kampaņas “Atbalsts uzņēmējiem”** ietvaros tika organizēti forumi uzņēmējiem par atbalstu uzņēmējdarbības uzsākšanai un paplašināšanai, vairāki pasākumi jaunuzņēmumiem, t.sk. iniciatīvas “*Events Worth Attending*” ietvaros, kas izveidota ar mērķi ilgtermiņā attīstīt Latvijā uz zināšanām balstītu ekonomiku, piesaistot pasaules līmeņa ekspertus, lai celtu Latvijas uzņēmēju zināšanu un kvalifikācijas bāzi, un sekmējot augstas pievienotās vērtības jaunuzņēmumu un uzņēmēju vidi. Tāpat EM jau otro gadu pēc kārtas pulcēja visas Latvijas klasteru organizācijas, lai pārrunātu gada laikā paveikto un plānus turpmākajam gadam. Atzīmējot ES Vienotā tirgus 25 gadu pastāvēšanu, Rīgā norisinājās arī ES Vienotā Tirgus forums, kas kopumā pulcēja gandrīz 250 politikas veidotājus, uzņēmējus un nevalstisko organizāciju pārstāvjus, lai pārrunātu ES Vienotā tirgus nākotnes mērķus, dalībvalstu un uzņēmēju ieguvumus no dalības Vienotājā tirgū, kā arī jautājumus, kas būtu risināmi, lai stiprinātu Vienotā tirgus darbību.

A picture containing text, accessory

Description automatically generated**Informatīvi izglītojošās kampaņas “Radi Latvijā! Konkurē pasaulē”** mērķis bija uzrunāt, informēt, izglītot un motivēt uzņēmējus un sabiedrību kopumā kļūt konkurētspējīgākiem, sekmējot uzņēmēju un sabiedrības kopumā izpratni par produktivitāti kā ilgtspējīgas Latvijas ekonomikas izaugsmes pamatu, Kampaņas ietvaros tika sagatavoti raksti portāliem TVnet.lv, rus.TVnet.lv, Delfi.lv un Diena.lv, kā arī laikrakstā “Diena”, rīkota diskusija ar uzņēmēju piedalīšanos “Radi Latvijā! Konkurē Pasaulē”, izstrādāts videoklips, kā arī sagatavots informatīvs buklets.

**Informatīvi skaidrojošās kampaņas AER nozares ilgtspējīgai attīstībai nākotnē** mērķis bija informēt sabiedrību, radīt sapratni un veicināt atbalstu EM plānotai politikai AER nozares ilgtspējīgai attīstībai, tostarp darba grupas elektroenerģijas obligātā iepirkuma maksājumu sistēmas atcelšanai izstrādātajiem priekšlikumiem un valdības pieņemtajiem lēmumiem OIK maksājumu sistēmas atcelšanai. Kampaņas ietvaros tika sagatavotas vairākas skaidrojošas publikācijas laikrakstam “Diena”, portālam Delfi.lv un žurnālam “Ir”, sagatavota un izplatīta visiem medijiem Latvijā informācija par kampaņas tēmām, kā arī infografikas un vizuāļi, īstenojot skaidrojošu kampaņu sociālajos medijos.

**Informatīvās kampaņas “Dzīvo siltāk”** ietvaros pārskata gadā EM organizēja vairākus informatīvus pasākumus dažādās Latvijas pilsētās namu pārvaldīšanas uzņēmumu, dzīvokļu īpašnieku biedrību un būvniecības uzņēmumu pārstāvjiem, kā arī daudzdzīvokļu dzīvojamo māju vecākajiem par pieejamo atbalstu energoefektivitātes pasākumu īstenošanai daudzdzīvokļu ēkās. Seminārus kopumā apmeklēja 1550 dalībnieki. EM un kampaņas sadarbības partneri piedalījās arī izstādēs „Māja I” un „Māja. Dzīvoklis”, kuru laikā to apmeklētājiem sniedza informāciju par ES fondu finansējumu daudzdzīvokļu ēku energoefektivitātes uzlabošanai, kā arī kvalitatīvu ēku renovāciju. Izstāžu laikā kopumā tika apkalpoti vairāk kā 2 500 apmeklētāji. Kampaņas laikā īpaša vērība tika pievērsta būvniecības kvalitātes sekmēšanai, organizējot seminārus būvniecības nozares pārstāvjiem un renovācijas projektu vadītājiem ar prakses demonstrējumiem ventilējamo un apmesto fasāžu montāžā, utt. Tāpat vairāki pasākumi tika organizēti uzņēmējiem, akcentējot energoefektivitātes nozīmi to konkurētspējas celšanā. Lai veicinātu labo praksi ēku energoefektivitātes jomā, sadarbībā ar VARAM un žurnālu “Būvinženieris” organizēts konkurss “Energoefektīvākā ēka Latvijā 2018”. Kopumā konkursā tika iesniegti 14 pieteikumi četrās nominācijās. Informācija par konkursu un laureātiem publicēta tīmekļa vietnē [*www.energoefektivakaeka.lv*](http://www.energoefektivakaeka.lv).

**Sabiedrības apmierinātība ar ministrijas darba kvalitāti.** Analizējot EM pārstāvju dalību dažādos informatīvos pasākumos, ministrija saņēmusi atzinīgus vārdus par aktivitātēm konkrētas jomas sakārtošanai, darbinieku atsaucību un kompetenci dažādu jautājumu risināšanā, semināru un konferenču organizācijā. Atzinīgi novērtēti semināri un forumi uzņēmējdarbības, būvniecības un energoefektivitātes jomā. Respondenti aicināja turpmāk EM darbībā vairāk koncentrēties uz Latvijas ekonomikas izaugsmes sekmēšanu, atbalstu produktivitātes un konkurētspējas kāpināšanai, administratīvā sloga mazināšanu uzņēmējiem un mērķtiecīgu atbalsta instrumentu izstrādi uzņēmējdarbības attīstībai. EM klientu apmierinātība un ieinteresētība vērtēta, analizējot ministrijas tīmekļa vietnes [*www.em.gov.lv*](http://www.em.gov.lv) apmeklētāju statistiku. Mājaslapas apmeklētāji visvairāk lasījuši informāciju, kas publicēta sadaļas “Kontakti”, “Vasaras laiks”, „Būvniecība”, “Energoefektivitāte un siltumapgāde” un “Tautsaimniecības attīstība”.

**Sadarbība ar nevalstisko sektoru.** EM un tās padotībā esošajām iestādēm ir izveidojusies aktīva un produktīva sadarbība ar dažādām NVO, kas regulāri tiek iesaistītas ministrijas kompetencē esošās politikas, lēmumu un normatīvo aktu izstrādē un pilnveidošanā. Aktīvākie sociālie partneri ir LTRK, LDDK un Latvijas Pašvaldību savienība, savukārt, ikdienā ministrija sadarbojas ar vairākiem desmitiem NVO, t.sk. dažādu konsultatīvo padomju ietvaros. Sadarbības partneru un konsultatīvo padomju saraksts publicēts ministrijas mājaslapā. Ministrija atzinīgi novērtē uzņēmēju un viņus pārstāvošo NVO ieguldījumu dažādu politiku izstrādē un uzņēmējdarbības vides pastāvīgā uzlabošanā. 2018.gadā EM, LDDK, LTRK un sešas nozaru asociācijas parakstīja [*Memorandu par Latvijas rūpniecības attīstību*](https://www.em.gov.lv/lv/jaunumi/18859-parakstis-memorandu-par-latvijas-rupniecibas-attistibu) ar mērķi tuvāko trīs gadu laikā transformēt rūpniecību uz augstāku pievienoto vērtību un sasniegt rūpniecības pieaugumu par 30%.

2018.gadā EM noslēdza brīvprātīgās vienošanās par energoefektivitātes uzlabošanu ar diviem uzņēmumiem ̶ SIA “Salaspils siltums” un SIA “Jūrmalas siltums”, kas piedalās Latvijā apstiprinātās enerģētikas politikas veidošanā un sniedz izmērāmu ieguldījumu valsts energoefektivitātes mērķu sasniegšanā.

Pārskata periodā EM parakstīja arī sadarbības memorandu ar *InnoEnergy*  ̶ Eiropas Inovāciju un tehnoloģiju institūta atbalstītu inovāciju fondu enerģijas ilgtspējas jomā, lai nodrošinātu tālāku partnerību, veicinot resursu, zināšanu un pieredzes apmaiņu jaunuzņēmumiem enerģētikas nozarē.

Lai nodrošinātu uzņēmuma “Liepājas metalurgs” vēsturiskās teritorijas efektīvu izmantošanu, pozitīvi ietekmētu Liepājas pilsētas ekonomisko attīstību, veicinātu eksportējošo uzņēmumu skaita un eksporta apjoma pieaugumu, EM, LIAA, Liepājas pilsētas dome, Liepājas Speciālās ekonomiskās zonas pārvalde un SIA “FeLM” parakstīja nodomu protokolu par industriālā parka Liepājā attīstību.

Atbilstoši Ekonomikas ministrijas darbības stratēģijā 2017.-2019.gadam noteiktajiem darbības virzieniem nākamajam pārskata periodam, kā arī izpildot [*Valdības rīcības plānā Deklarācijas par A.K.Kariņa vadītā Ministru kabineta iecerēto darbību īstenošanai*](https://likumi.lv/ta/id/306691-par-valdibas-ricibas-planu-deklaracijas-par-artura-krisjana-karina-vadita-ministru-kabineta-iecereto-darbibu-istenosanai) dotos uzdevumus, ir paredzēta virknes prioritāro pasākumu īstenošana EM kompetences jomās (sīkāk var skatīt vietnē [*EM prioritātes 2019.gadam*](https://www.em.gov.lv/files/attachments/EM%20MERKI_PRIORITATES_2019_050319.pdf)), šādos galvenajos virzienos.

# 2019.gadā plānotie pasākumi

**Produktivitātes paaugstināšanai un Uzņēmējdarbības vides pilnveidošanai**

* Elektroenerģijas obligātā iepirkuma komponentes (OIK) likvidēšana, veicot grozījumus Elektroenerģijas tirgus likumā un saistītajos normatīvajos aktos;
* Izstrādāt Nacionālo Enerģētikas un klimata plānu 2030;
* Noteikt energoefektivitātes un atjaunojamās enerģijas mērķus 2020;
* Izstrādāt Nacionālās industriālās politikas pamatnostādnes 2021+;
* Sekmēt inovatīvas studiju programmas IKT jomā izveidi Latvijā
* Sekmēt elektroenerģijas tīklu sinhronizāciju;
* Turpināt nodrošināt atbalstu jaunuzņēmumiem;
* Uzlabot uzņēmējdarbības vidi, īstenojot Uzņēmējdarbības vides uzlabošanas pasākumu plānu un koriģējot to atbilstoši aktuālajai situācijai;
* Nodrošināt efektīvu būvniecības procesu, t.sk. turpinot īstenot BIS attīstības projektu;
* Atbalstīt Konsultē vispirms principa darbību, veidojot uz klientu orientētu valsts pārvaldi.

**Investīciju veicināšanai un piesaistei, Inovācijas veicināšanai**

* Turpināt darbu ar Latvijas vietējiem un ārvalstu investoriem;
* Atbalstīt trīs ekosistēmas [*Viedās specializācijas stratēģijas (RIS3)*](https://www.izm.gov.lv/images/zinatne/Ekosist_kopsavilkums_RIS3.pdf) jomās;
* Turpināt atbalstīt inovāciju, īstenojot valsts pētījumu programmu enerģētikas nozarē;
* Nodrošināt finansējumu inovācijai un tehnoloģiju veicināšanai, īstenojot ES fondu programmas Atbalsts jaunu produktu ieviešanai ražošanā, Inovāciju motivācijas programma, Klasteru programma, Tehnoloģiju pārneses programmas un Atbalsts jaunu produktu un tehnoloģiju izstrādei kompetences centru ietvaros.

**Eksporta veicināšanai**

* Turpināt atbalstu eksporta mērķa tirgos un tālajos tirgos, t.sk. nodrošinot dalību starptautiskajās izstādēs ārvalstīs;
* Sniegt atbalstu uzņēmumiem eksportspējas veicināšanai (ārējo tirgu apguvei);
* Sekmēt tūrisma pakalpojumu eksporta pieaugumu, veicinot Latvijas tūrisma tēla un Latvijas kā tūrisma galamērķa atpazīstamību;
* Sekmēt Baltijas un Ziemeļvalstu ciešāku sadarbību.

**Cilvēkkapitāla attīstībai**

* Turpināt ES fondu programmu Atbalsts nodarbināto apmācībām un Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti īstenošanu;
* Turpināt sniegt atbalstu mājokļu garantijām ģimenēm ar bērniem;
* Izstrādāt atbalsta instrumentu īres namu celtniecībai reģionos;
* Turpināt darba tirgus analīzi, sagatavojot vidēja un ilgtermiņa darba tirgus prognozes.

# Pielikums. EM plānošanas dokumentu saraksts

| **Nr.** | **EM atbildības joma/nozare (atbilstoši EM nolikuma punktam)** | **Apstiprinātais politikas plānošanas dokuments attiecīgajā jomā** | **Norādes uz dokumenta atrašanas vietu** |
| --- | --- | --- | --- |
| **Informācija par EM nozarēm** | | | |
| **1.** | 5.3. Izstrādā un īsteno tautsaimniecības politiku, t.sk. rūpniecības (5.3.1.) un tirdzniecības (5.3.5.) nozarēs | [Nacionālās industriālās politikas pamatnostādnes 2014.-2020.gadam](http://polsis.mk.gov.lv/documents/4391), 28.06.2013. | <https://likumi.lv/doc.php?id=257875> |
| [Latvijas preču un pakalpojumu eksporta veicināšanas un ārvalstu investīciju piesaistes pamatnostādnes 2013.-2019.gadam](http://polsis.mk.gov.lv/documents/4376), 17.06.2013. (Grozījums 14.03.2017) | <https://likumi.lv/ta/id/289445-grozijumi-latvijas-precu-un-pakalpojumu-eksporta-veicinasanas-un-arvalstu-investiciju-piesaistes-pamatnostadnes-2013-2019> |
| [Latvijas nacionālā reformu programma "ES 2020" stratēģijas īstenošanai](http://polsis.mk.gov.lv/documents/4294), 26.04.2011. | <https://www.em.gov.lv/lv/eiropas_savieniba/strategija__eiropa_2020_/latvijas_nacionala_reformu_programma> / |
| **2.** | 5.3. Izstrādā un īsteno tautsaimniecības politiku tūrisma (5.3.2.) nozarē | [Latvijas tūrisma attīstības pamatnostādnes 2014.–2020.gadam](http://polsis.mk.gov.lv/documents/4823), 03.07.2014. | <https://likumi.lv/doc.php?id=267332> |
| **3.** | 5.3. Izstrādā un īsteno tautsaimniecības politiku enerģētikas (5.3.3.) nozarē | [Konceptuāls ziņojums "Par drošības rezervju pakalpojuma valsts naftas produktu drošības rezervju izveidei pilnveidošanu"](http://polsis.mk.gov.lv/documents/6127), 09.02.2018. | <https://likumi.lv/ta/id/297026-par-konceptualo-zinojumu-par-drosibas-rezervju-pakalpojuma-valsts-naftas-produktu-drosibas-rezervju-izveidei-pilnveidosanu> |
| [Enerģētikas attīstības pamatnostādnes 2016.–2020.gadam](http://polsis.mk.gov.lv/documents/5499), 09.02.2016. | <https://likumi.lv/ta/id/280236-par-energetikas-attistibas-pamatnostadnem-2016-2020-gadam> |
| Energoefektivitātes politikas alternatīvo pasākumu plāns enerģijas galapatēriņa ietaupījuma mērķa 2014.–2020. gadam sasniegšanai, 24.05.2017. | <https://likumi.lv/ta/id/291026-par-energoefektivitates-politikas-alternativo-pasakumu-planu-energijas-galapaterina-ietaupijuma-merka-2014-2020-gadam> |
| Konceptuāls ziņojums "Kompleksi pasākumi elektroenerģijas tirgus attīstībai", 22.09.2017. | <https://likumi.lv/ta/id/293753> |
| Konceptuāls ziņojums "Par atjaunojamo energoresursu izmantošanu transporta sektorā", 21.07.2017. | <https://likumi.lv/doc.php?id=292398> |
| [Rīcības plāns elektroenerģijas kopējās cenas pieauguma risku ierobežošanai](http://polsis.mk.gov.lv/documents/4302), 09.04.2013. | <https://www.em.gov.lv/lv/nozares_politika/atjaunojama_energija_un_kogeneracija/normativie_akti_un_politikas_planosanas_dokumenti_/> |
| Koncepcija par Eiropas Parlamenta un Padomes 2012.gada 25.oktobra Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES, un atceļ Direktīvas 2004/8/EK un 2006/32/EK, prasību pārņemšanu normatīvajos aktos, 02.12.2013. | <https://likumi.lv/doc.php?id=262535> |
| **4.** | 5.3.Izstrādā un īsteno tautsaimniecības politiku būvniecība\* (5.3.4.) | [Latvijas būvniecības nozares attīstības stratēģija 2017. – 2024.gadam](https://www.em.gov.lv/files/buvnieciba/BS_17.05.2017.pdf) (apstiprināta Latvijas Būvniecības padomes 2017.gada 13.aprīļa sēdē) | <https://www.em.gov.lv/lv/nozares_politika/buvnieciba/buvniecibas_strategija/> |
| **Informācija par EM jomām** | | | |
| **5.** | 5.4. Izstrādā un īsteno Uzņēmējdarbības politiku, t.sk. mazo un vidējo uzņēmumu (5.4.1.), mikrouzņēmumu (5.4.2.) attīstības jomā | [Uzņēmējdarbības vides pilnveidošanas pasākumu plāns 2019.–2022.gadam](http://polsis.mk.gov.lv/documents/6463), 22.05.2019. | <https://likumi.lv/ta/id/307037-par-uznemejdarbibas-vides-pilnveidosanas-pasakumu-planu-2019-2022-gadam> |
| Konceptuāls ziņojums "Par pakalpojumu regulējumu sadarbības ekonomikas jomā", 30.04.2019. | <https://likumi.lv/ta/id/306581-par-konceptualo-zinojumu-par-pakalpojumu-regulejumu-sadarbibas-ekonomikas-joma> |
| Konceptuāls ziņojums "Par uzņēmējdarbības uzsākšanas un mazās uzņēmējdarbības ekosistēmu un turpmāk nepieciešamajiem atbalsta stimuliem", 29.09.2016. | <https://likumi.lv/doc.php?id=285096> |
| **6.** | 5.4. Izstrādā un īsteno politiku inovāciju attīstības (5.4.3.) jomā | Zinātnes, tehnoloģijas attīstības un inovācijas pamatnostādnes 2014.–2020. gadam, 28.12.2013. | <https://likumi.lv/doc.php?id=263464> |
| **7.** | 5.4. Izstrādā un īsteno politiku, t.sk. tirdzniecības regulēšanas (5.4.4.), konkurences veicināšanas (5.4.5.), patērētāju tiesību aizsardzības (5.4.6.) jomās | [Latvijas preču un pakalpojumu eksporta veicināšanas un ārvalstu investīciju piesaistes pamatnostādnes 2013.-2019.gadam](http://polsis.mk.gov.lv/documents/4376), 17.06.2013. (Grozījums 14.03.2017) | <https://likumi.lv/ta/id/289445-grozijumi-latvijas-precu-un-pakalpojumu-eksporta-veicinasanas-un-arvalstu-investiciju-piesaistes-pamatnostadnes-2013-2019> |
| [Uzņēmējdarbības vides pilnveidošanas pasākumu plāns 2019.–2022.gadam](http://polsis.mk.gov.lv/documents/6463) (t.sk. “Konsultē vispirms” principa ieviešana), 22.05.2019. | <https://likumi.lv/ta/id/307037-par-uznemejdarbibas-vides-pilnveidosanas-pasakumu-planu-2019-2022-gadam> |
| **8.** | 5.4. Izstrādā un īsteno politiku atbilstības novērtēšanas, kvalitātes nodrošināšanas un bīstamo iekārtu tehniskā uzraudzības (5.4.7.) jomā | [Konceptuāls ziņojums "Par Latvijas nacionālās standartizācijas sistēmas pilnveidošanu"](http://polsis.mk.gov.lv/documents/5697), 21.09.2016. | <https://likumi.lv/doc.php?id=284921> |
| [Eirokodeksa standartu uzlabošanas pasākumu plāns 2016.–2018.gadam](http://polsis.mk.gov.lv/documents/5418), 03.12.2015. | <https://likumi.lv/ta/id/278296-par-eirokodeksa-standartu-uzlabosanas-pasakumiem-2016-2018-gadam> |
| [Nacionālās industriālās politikas pamatnostādnes 2014.-2020.gadam](http://polsis.mk.gov.lv/documents/4391), 28.06.2013. | <https://likumi.lv/doc.php?id=257875> |
| **9.** | 5.4. Izstrādā un īsteno politiku. sabiedrisko pakalpojumu regulēšanas (5.4.8.) jomā | [Enerģētikas attīstības pamatnostādnes 2016.–2020.gadam](http://polsis.mk.gov.lv/documents/5499), 09.02.2016. | <https://likumi.lv/ta/id/280236-par-energetikas-attistibas-pamatnostadnem-2016-2020-gadam> |
| [Konceptuāls ziņojums "Par drošības rezervju pakalpojuma valsts naftas produktu drošības rezervju izveidei pilnveidošanu"](http://polsis.mk.gov.lv/documents/6127), 09.02.2018. | <https://likumi.lv/ta/id/297026-par-konceptualo-zinojumu-par-drosibas-rezervju-pakalpojuma-valsts-naftas-produktu-drosibas-rezervju-izveidei-pilnveidosanu> |
| **10.** | 5.4. Izstrādā un īsteno politiku valsts statistikas (5.4.9.) jomā | [Pasākumu plāns 2021.gada tautas skaitīšanas sagatavošanai un organizēšanai](http://polsis.mk.gov.lv/documents/5198), 22.04.2015. | <https://likumi.lv/ta/id/274448-par-pasakumu-planu-2021-gada-tautas-skaitisanas-sagatavosanai-un-organizesanai> |
| **11.** | EM turpina strādāt pie privatizācijas procesa pabeigšanas (5.4.11.) un denacionalizācijas jautājumiem | Par Valsts un pašvaldību īpašuma privatizācijas valsts stratēģiju (pamatnostādnēm), 04.08.2003.  *Uz pamatnostādņu pamata tika pieņemti vairāki tiesību akti saistībā ar privatizācijas procesa pabeigšanu* | <https://likumi.lv/doc.php?id=77812> |

*Avots: www.likumi.lv; Politikas plānošanas dokumentu datubāze POLSIS, EM mājas lapa, EM nolikums, EM departamentu informācija*

# Pielikums. EM darbības virziena “Produktivitātes paaugstināšana” rezultatīvo rādītāju dinamika

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rezultāts** | **Rezultatīvais rādītājs** | **Rezultatīvā rādītāja skaitliskās vērtības** | | | | | | |
| **2016.**  **(fakts)** | **2017.**  **(plāns)** | **2017.**  **(fakts)** | **2018. (plāns)** | **2018.\* (fakts)** | **2019. (plāns)** | **2020. (plāns)** |
| 1.1. Palielinās Latvijas apstrādes rūpniecības ieguldījums IKP | 1.1.1. Produktivitāte apstrādes rūpniecībā (pievienotā vērtība salīdzināmās cenās *euro* uz 1 nodarbināto, 2010.gada cenās) | 20754 | 21781 | 21473 | 22858 | 22814 | 23989 | 25176 |
| 1.1.2. Apstrādes rūpniecības ieguldījuma daļa Kopējā pievienotā vērtībā\*\* (%) | 12,5 | 13 | 12,2 | 13,5 | 12,0 | 14 | 15 |
| 1.2. Palielinās ieguldījumi pētniecībā un attīstībā | 1.2.1. Zinātniski pētnieciskā darba izmaksas (% no IKP) | 0,62  (2015) | 1,04 | 0,44  (2016) | 1,1 | 0,51  (2017) | 1,2 | 1,5 |
| 1.3. Pieaug Latvijas tautsaimniecības un komersantu konkurētspēja | 1.3.1. Enerģijas patēriņš iekšzemes kopprodukta radīšanai (kg naftas ekvivalenta uz 1000 *euro* no IKP), 2010.g.salīdzināmajās cenās | 206  (2015) | 201 | 202  (2016) |  | 200  (2017) |  | 176 |
| 1.3.2. Energoatkarība, neto energoresursu imports/bruto iekšzemes enerģijas patēriņš plus bunkurēšana (%) | 51,2  (2015) | 43,2 | 47,2  (2016) |  | 47,2 (2016) |  | 44,1 |
| 1.3.3. Latvijas novērtējums Globālās konkurētspējas indeksa pētījumā (vieta valstu reitingā/kopējais apkopojamo valstu skaits) | 49 /138 | 49/138 | 54/137 |  | 42/140 |  | 45/n.a. |

*Avots: EM darbības stratēģija 2017.-2019.gadam, CSP datubāze; Eurostat datubāze, The Global Competitiveness Index 2016–2017 Rankings, The Global Competitiveness Index 2017–2018 Rankings, The Global Competitiveness Report 2018*

*\* CSP un Eurostat dati par 2018.g. izgūti 2019.g. jūnija mēnesī*

*\*\* Pievienotā vērtība aprēķināta faktiskajās cenās*

# Pielikums. EM darbības virziena “Eksporta veicināšana” rezultatīvo rādītāju dinamika

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rezultāts** | **Rezultatīvais rādītājs** | **Rezultatīvā rādītāja skaitliskās vērtības** | | | | | | |
| **2016.**  **(fakts)** | **2017. (plāns)** | **2017.**  **(fakts)** | **2018.**  **(plāns)** | **2018.\* (fakts)** | **2019. (plāns)** | **2020. (plāns)** |
| 2.1. Palielinās Latvijas eksporta apjomi | 2.1.1. Eksporta dinamika salīdzināmās cenās (milj. *euro*, 2010 = 100) | 13 653 | 13 764 | 14 505 | 14 452 | 14 771 | 15 175 | 15 933 |
| 2.1.2. Vidējais preču un pakalpojumu eksporta pieauguma temps (faktiskajās cenās, %) | 1,0 | 2,4 | 10,0 |  | 5,3 |  | 5% (2018.-2020.g., vidēji gadā) |
| 2.2. Palielinās apstrādes rūpniecības un augsto tehnoloģiju produktu eksporta īpatsvars | 2.2.1. Augsto tehnoloģiju produktu eksporta īpatsvars, (%) | 10,2 | 10 | 10,6 |  | 11,2 |  | 11 % (2018.- 2020. g. vidēji gadā) |
| 2.2.2. Apstrādes rūpniecības īpatsvars kopējā preču un pakalpojumu eksportā, % | 40 | 41 | 40 | 42 | 40 | 43 | 44 |

*Avots: EM darbības stratēģija 2017.-2019.gadam, CSP datubāze, Eurostat datubāze*

*\* CSP un Eurostat dati par 2018.g. izgūti 2019.g. jūnija mēnesī*

# Pielikums. EM darbības virziena “Investīciju veicināšana un piesaiste” rezultatīvo rādītāju dinamika

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rezultāts** | **Rezultatīvais rādītājs** | **Rezultatīvā rādītāja skaitliskās vērtības** | | | | | | |
| **2016. (fakts)** | **2017.** | **2017.**  **(fakts)** | **2018. (plāns)** | **2018.\* (fakts)** | **2019. (plāns)** | **2020. (plāns)** |
| 3.1. Palielinās piesaistīto investīciju apjoms un investīciju portfeļu skaits | 3.1.1. Jauno piesaistīto investīciju projektu skaits, jauno projektu skaits/ t.sk. investīciju projektu skaits ar “top 500” globālām kompānijām | - | - | - | 5/2 | 10/2 | 5/1 |  |
| 3.1.2. Bruto pamatkapitāla veidošanas īpatsvars IKP faktiskajās cenās, % | 19,6 |  | 20,9 |  | 22,8 |  | 23 |
| 3.2. Palielinās Latvijas loma kā vadošai valstij Baltijā ĀTI piesaistē | 3.2.1. ĀTI snieguma indekss, 3-gadu vidējais rādītājs | 1,4 | >1,2 | 0,9\*\* |  | 0,8\*\* | Ikgadēji ne mazāk kā 1,2 | |
| 3.3. Palielinās investīciju apjoms Latvijas apstrādes rūpniecībā | 3.3.1. Apstrādes rūpniecības īpatsvars nefinanšu investīciju nemateriālajos ieguldījumos un pamatlīdzekļos, % | 12  (2015) | 13 | 12  (2016) | 14 | 10,2 (2017) | 14 | 15 |

*Avots: EM darbības stratēģija 2017.-2019.gadam, CSP datubāze, Eurostat datubāze, EM aprēķini*

*\*CSP un Eurostat dati par 2018.g. izgūti 2019.g. jūnija mēnesī*

*\*\* ĀTI snieguma indeksa lielumu ietekmē ne tikai Latvijā ienākošo ĀTI apjoms, bet arī ĀTI plūsmas Lietuvā un Igaunijā. Jāatzīmē, ka pēdējos gados ir vērojams ikgadējo ĀTI plūsmu liels svārstīgums. Indeksa aprēķināto zemu vērtību 2017. un 2018. gadā lielā mērā ietekmēja straujš ĀTI pieaugums Igaunijā. 2017.-2018.gados Igaunijā piesaistītās ĀTI bija gandrīz 2,6 reizes lielākās nekā 2015.-2016. gados un veidoja gandrīz 5.3% no IKP. Savukārt Latvijā un Lietuvā ienākošo ĀTI plūsmu apjoms bija gandrīz divas reizes mazāks, attiecīgi: 2,5% un 1,5% no IKP.*

# Pielikums. EM darbības virziena “Cilvēkkapitāla attīstība” rezultatīvo rādītāju dinamika

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rezultāts** | **Rezultatīvais rādītājs** | **Rezultatīvā rādītāja skaitliskās vērtības** | | | | | | |
| **2016. (fakts)** | **2017. (plāns)** | **2017.**  **(fakts)** | **2018. (plāns)** | **2018.\* (fakts)** | **2019. (plāns)** | **2020. (plāns)** |
| 4.1. Tiks veicināta iekļaujoša izaugsme, palielinot iedzīvotāju iesaisti darba tirgū un mazinot darbaspēka trūkumu nozarēs | 4.1.1. Nodarbinātības līmenis nodarbinātiem vecumā no 20 līdz 64 gadiem (%) | 72,5  (2015) |  | 74,8 |  | 76,8 |  | 73,0 |
| 4.2. Palielināts nodarbināto skaits ar profesionālo un augstāko izglītību | 4.2.1. Nodarbināto skaita īpatsvars ar profesionālo izglītību (%) | 33 | 34 | 31 | 34 | 31 | 35 | 35 |
| 4.2.2. Nodarbināto skaita īpatsvars ar augstāko izglītību (%) | 37 |  | 37 |  | 37 | >38 | |
| 4.3. Pieaudzis studējošo skaits STEM nozarēs | 4.3.1. Augstskolās un koledžās studentu skaita īpatsvars izglītības tematiskajās grupās\*\* kopējā augstskolu un koledžu studentu skaitā (%, mācību gada sākumā) | 25 | 26 | 25 | 26 | 25 | >27 | |
| 4.4. Mazināts jauniešu skaits, kas nemācās | 4.4.1. Vidusskolu beigušo, kas neturpina mācīties, īpatsvars kopējā vidusskolu beigušo skaitā (%) | 31,4 |  | 35 |  | 35  (2017) | 29 |  |

*Avots: EM darbības stratēģija 2017.-2019.gadam, Eurostat dati, CSP dati*

*\* CSP un Eurostat dati par 2018.g. izgūti 2019.g. jūnija mēnesī*

*\*\*dabaszinātnes, tehnoloģijas, inženierzinātnes, ražošana, būvniecībā, matemātika un informācijas tehnoloģijas*

# Pielikums. EM darbības virziena “Inovācijas veicināšana” rezultatīvo rādītāju dinamika

|  |  |  |  |  |  |  |  |
| --- | --- | --- | --- | --- | --- | --- | --- |
| **Rezultāts** | **Rezultatīvais rādītājs** | **Rezultatīvā rādītāja skaitliskās vērtības** | | | | | |
| **2016. (fakts)** | **2017. (plāns)** | **2017. (fakts)** | **2018.\* (fakts)** | **2019. (plāns)** | **2020. (plāns)** |
| 5.1. Atbilstoši starptautiskai labai praksei Latvijā izveidota efektīva inovācijas veicinoša sistēma | 5.1.1. Latvijas novērtējums Globālās inovācijas indeksa pētījumā, (vieta/kopējais valstu skaits) | 34/128 |  | 33/127 | 34/126 |  | 25/n.a. |
| 5.1.2. Latvijas novērtējums Eiropas inovāciju rādītāju kopsavilkuma pētījumā, (vieta/kopējais valstu skaits) | 25 (no 28 ES valstīm) |  | 24 (no 28 ES valstīm)  (2016) | 24 (no 28 ES valstīm)  (2017) |  | 16 (no 28 ES valstīm) |
| 5.2. Latvijas uzņēmumu biznesa stratēģijas ir vairāk vērstas uz inovāciju attīstību | 5.2.1. Uzkrāto nefinanšu aktīvu neto vērtība intelektuālā īpašuma produktos (milj. *euro*) | 1273,1 (2014) |  | 1334,2  (2015) | 1384,4 (2016) | 2088 |  |
| 5.2.2. Privātā sektora ieguldījumi pētniecībā un attīstībā (% no kopējiem ieguldījumiem) | 20  (2015) |  | 21,6 (2016) | 24,1 (2017) |  | 48 |
| 5.2.3. Inovatīvi aktīvo uzņēmumu īpatsvars visu uzņēmumu skaitā (%) | 25  (2014) |  | 30,3  (2016) | 30,3  (2016) |  | 40 |

*Avots: EM darbības stratēģija 2017.-2019.gadam, CSP datubāze, Eurostat datubāze, Global Innovation Index 2018 Energizing the world with innovation; European Innovation Scoreboard 2018*

*\* CSP un Eurostat dati par 2018.g. izgūti 2019.g. jūnija mēnesī*

# Pielikums. EM darbības virziena “Uzņēmējdarbības veicināšana” rezultatīvo rādītāju dinamika

|  |  |  |  |  |  |  |  |
| --- | --- | --- | --- | --- | --- | --- | --- |
| **Rezultāts** | **Rezultatīvais rādītājs** | **Rezultatīvā rādītāja skaitliskās vērtības** | | | | | |
| **2016. (fakts)** | **2017. (plāns)** | **2017. (fakts)** | **2018. (fakts)** | **2019. (plāns)** | **2020. (plāns)** |
| 6.1. Atbilstoši starptautiskai labai praksei Latvijā izveidota konkurētspējīga uzņēmējdarbības vide | 6.1.1. Latvijas novērtējums Pasaules Bankas Doing Business pētījumā (vieta /kopējais valstu skaits reitingā) | 14/189 | - | 19/190 | 19/190 |  | >13\*/n.a |
| 6.1.2. Latvijas novērtējums Globālās konkurētspējas indeksā (vieta/kopējais valstu skaits reitingā) | 49/138 | 49/138 | 54/137 | 42/140 |  | 45/n.a. |
| 6.2. Uzlabots ES un Baltijas valstu starpsavienojums elektrības un gāzes tirgū | 6.2.1. Infrastruktūras savienojumi elektrības tirgū, starpsavienojumu jauda pret uzstādīto ģenerējošo jaudu visās trīs Baltijas valstīs (%). | 10 (2014) |  | 23,7 | 23,7 |  | >15 |
| 6.2.2. Infrastruktūras savienojumi gāzes tirgū. Integrācija ES tīklos, iespējas pirkt dabasgāzi no dažādiem avotiem visās trīs Baltijas valstīs (savienojumu skaits) | ≥ 1 | ≥ 1 | 1 | 1 |  | ≥ 1 |

*Avots: EM darbības stratēģija 2017.-2019.gadam, EM aprēķini, Doing Business 2019 Training for Reform; The Global Competitiveness Index 2016–2017 Rankings, The Global Competitiveness Index 2017–2018 Rankings, The Global Competitiveness Report 2018*

# Pielikums. EM īstenojamo ES fondu pasākumu saraksts plānošanas periodā no 2014. līdz 2020.gadam

|  |  |  |  |  |  |  |
| --- | --- | --- | --- | --- | --- | --- |
| **Ekonomikas ministrijas prioritārie virzieni** | **Pasākuma Nr.** | **Pasākuma nosaukums** | **ES fondu finansējuma daļa 2014.- 2020.g., *euro*** | **Izmaksāts līdz 31.12.2018., *euro*** | **Izmaksāts līdz 31.12.2018., % no piešķīruma** | **Veiktie maksājumi 2018.g. jan-dec., *euro*** |
| Pētniecība, tehnoloģiju attīstība un inovācijas | 1.2.1.1 | Atbalsts jaunu produktu un tehnoloģiju izstrādei kompetences centru ietvaros | 64 314 892 | 20 332 406 | 31,6% | 10 706 817 |
| 1.2.1.2 | Atbalsts tehnoloģiju pārneses sistēmas pilnveidošanai | 34 500 000 | 2 136 612 | 6,2% | 1 965 993 |
| 1.2.1.4 | Atbalsts jaunu produktu ieviešanai ražošanā | 60 000 000 | 4 104 952 | 6,8% | 2 893 201 |
| 1.2.2.1 | Atbalsts nodarbināto apmācībām | 18 000 000 | 4 461 132 | 24,8% | 1 631 462 |
| 1.2.2.2 | Inovāciju motivācijas programma | 4 801 192 | 1 188 235 | 24,7% | 725 194 |
| 1.2.2.3 | Atbalsts IKT un netehnoloģiskām apmācībām, kā arī apmācībā, lai sekmētu investoru piesaisti | 6 908 242 | 974 957 | 14,1% | 410 995 |
| Mazo un vidējo komersantu konkurētspēja | 3.1.1.1 | Aizdevumu garantijas | 44 800 000 | 19 138 573 | 42,7% | 13 985 607 |
| 3.1.1.2 | Mezanīna aizdevumi | 7 000 000 | 2 899 013 | 41,4% | 1 259 433 |
| 3.1.1.4 | Mikrokreditēšana un aizdevumi biznesa uzsācējiem | 4 000 000 | 1 999 364 | 50,0% | 0 |
| 3.1.1.5 | Atbalsts ieguldījumiem ražošanas telpu un infrastruktūras izveidei vai rekonstrukcijai | 50 547 202 | 8 418 911 | 16,7% | 4 918 898 |
| 3.1.1.6 | Reģionālie biznesa inkubatori un radošo industriju inkubators | 27 900 000 | 3 062 767 | 11,0% | 1 944 381 |
| 3.1.2.1 | Riska kapitāls | 32 200 000 | 16 094 880 | 50,0% | 2 041 337 |
| 3.1.2.2 | Tehnoloģiju akselerators | 13 000 000 | 6 497 933 | 50,0% | 2 984 547 |
| 3.2.1.1 | Klasteru programma | 6 200 001 | 2 548 640 | 41,1% | 1 320 183 |
| 3.2.1.2 | Starptautiskās konkurētspējas veicināšana | 51 527 355 | 26 938 299 | 52,3% | 12 038 567 |
| Pāreja uz ekonomiku ar zemu oglekļa emisijas līmeni visās nozarēs | 4.1.1 | Apstrādes rūpniecības uzņēmumu energoefektivitāte | 25 749 255 | 4 730 549 | 18,4% | 4 730 549 |
| 4.2.1.1 | Veicināt energoefektivitātes paaugstināšanu dzīvojamās ēkās | 150 000 000 | 33 101 666 | 22,1% | 23 816 800 |
| 4.2.1.2 | Veicināt energoefektivitātes paaugstināšanu valsts ēkās | 97 857 973 | 5 808 555 | 5,9% | 4 600 932 |
| 4.3.1 | Centralizētās siltumapgādes energoefektivitāte | 60 000 269 | 4 761 771 | 7,9% | 4 761 771 |
| **Kopā:** | | | **759 306 380** | **169 199 217** | **22,3%** | **96 736 667** |

*Avots: EM dati*

# Pielikums. EM pakalpojumu uzskaites rādītāji par 2018.gadu

| **Nr.** | **Nosaukums** | **Pakalpojumu pieteikšanas gadījumu skaits pa kanāliem 2018.gadā** | | | | | **Pakalpojumu rezultāta izsniegšanas gadījumu skaits pa kanāliem 2018.gadā** | | | | | **Kavējumi un sūdzības 2018.gadā** | |
| --- | --- | --- | --- | --- | --- | --- | --- | --- | --- | --- | --- | --- | --- |
| Kopā pieteikumi | Klātienē | Pa telefonu | Pa pastu | Pa elektronisku kanālu | Kopā rezultāta izsniegšana | Saņemšana klātienē | Saņemšana pa telefonu | Saņemšana pa pastu | Saņemšana elektroniski | Pakalpojumu izpildes kavējumu skaits | Sūdzību skaits par pakalpojumu |
| 1. | Pārrobežu problēmu risināšana (SOLVIT centrs) | 50 |  |  |  | 50 | 50 |  |  |  | 50 | 0 | 0 |
| 2. | Privatizācijas sertifikātu tirgus starpniecības sabiedrību licencēšana | 8 |  |  |  | 8 | 8 | 8 |  |  |  | 0 | 0 |
| 3. | Naftas produktu drošības rezervju administrēšana | 790 |  |  |  | 790 | 790 |  |  |  | 790 | 0 | 0 |
| 4. | Atļauju izsniegšana elektroenerģijas ražošanas jaudu palielināšanai vai jaunu ražošanas iekārtu ieviešanai | 231 |  |  | 81 | 150 | 231 |  |  | 50 | 181 | 5 | 0 |
| 5. | Darbības pārskatu iesniegšana par elektrostaciju, kurā saražotā elektroenerģija tiek iepirkta obligātā iepirkuma ietvaros vai par kuru maksā garantēto maksu par tajā uzstādīto elektrisko jaudu | 383 | 42 |  | 331 | 10 | 383 | 42 |  | 331 | 10 | 0 | 0 |
| 6. | Energoefektivitātes likumā noteikto prasību izpildes administrēšana | 910 |  |  | 910 |  | 916 |  |  | 352[[5]](#footnote-6) | 564[[6]](#footnote-7) | 0 | 4[[7]](#footnote-8) |
| 7. | Izcelsmes apliecinājumu izsniegšana par elektroenerģiju, kas saražota no atjaunojamiem energoresursiem vai augstas efektivitātes koģenerācijā | 11 |  |  | 5 | 6 | 11 |  |  |  | 11 | 0 | 0 |
| 8. | Tiesību piešķiršana uz samazināto obligātā iepirkuma komponentes maksājumu energoietilpīgiem apstrādes rūpniecības uzņēmumiem | 57 |  |  | 48 | 9 | 37[[8]](#footnote-9) |  |  | 34 | 3 | 0 | 0 |
| 9. | Operatīvā transportlīdzekļa statusa piešķiršana | 13 |  |  |  | 13 | 13[[9]](#footnote-10) |  |  |  | 13 | 0 | 0 |
| 10. | Ogļūdeņražu meklēšanas, izpētes un ieguves administratīvās pārraudzības veikšana | 1 |  |  |  | 1 | 1 |  |  |  | 1 | 0 | 0 |

1. Kopš 2019.gada 3.jūnijā valsts AS “Privatizācijas aģentūra” nosaukums tika mainīts uz AS “Publisko aktīvu pārvaldītājs Possessor (Privatizācijas aģentūra)”. [↑](#footnote-ref-2)
2. Programmas ietvaros darbojās: Viedo materiālu un tehnoloģiju; Farmācijas, biomedicīnas un medicīnas tehnoloģiju; IKT; Viedo inženiersistēmu, transporta un enerģētikas; Latvijas Pārtikas; Meža nozares; Mašīnbūves; Latvijas elektrisko un optisko iekārtu ražošanas nozares kompetences centri. [↑](#footnote-ref-3)
3. Skaidrojuma attēls, definīcija - [*https://www.stimulus.nl/ris3-innovatieprogrammas-triple-helix/triple-helix/*](https://www.stimulus.nl/ris3-innovatieprogrammas-triple-helix/triple-helix/),

   cita informācija: [*https://www.slideshare.net/af937/team-e-triple-helix*](https://www.slideshare.net/af937/team-e-triple-helix)*;* [*https://www.triplehelixassociation.org/*](https://www.triplehelixassociation.org/) [↑](#footnote-ref-4)
4. Pakalpojuma efektivitātes pieauguma kvantitatīvais novērtējums balstīts uz katra pakalpojuma administrēšanai paredzēto amata vietu skaita un izsniegto rezultātu (apkalpoto klientu vai apstrādāto klientu pieteikumu skaitu) izmaiņu novērtēšanu [↑](#footnote-ref-5)
5. brīdinājumi par Energoefektivitātes likuma prasību neizpildi, ieskaitot sešus gadījumus no 2017.gada par komersantiem, kuriem tika piemērota energoefektivitātes nodeva [↑](#footnote-ref-6)
6. komersanti, kuri izpildījuši Energoefektivitātes likuma prasības (saraksts publicēts EM mājas lapā) [↑](#footnote-ref-7)
7. apstrīdēti četri EM lēmumi par energoefektivitātes nodevas piemērošanu par 2017.gadu (gadījumos, kad Energoefektivitātes likuma prasības nav izpildītas) [↑](#footnote-ref-8)
8. atlikušo 20 iesniegumu izskatīšana un lēmumu pieņemšana turpinās 2019.gadā [↑](#footnote-ref-9)
9. vienā gadījumā tika sagatavots atteikums piešķirt operatīvā transportlīdzekļa statusu [↑](#footnote-ref-10)